Σφυροδρέπανο: Προχωρώντας κι αναθεωρώντας\nΤο σου κου που διανύουμε είναι θεωρητικά το πρώτο σ/κ του καλοκαιριού και η κε του μπλοκ εγκαινιάζει για φέτος τη στήλη βιβλία το καλοκαίρι, με ένα ελαφρύ και δροσερό ανάγνωσμα, που είναι ευχάριστο χωρίς να απαιτεί ή να δίνει πολλά (μαζί πάνε αυτά) στον αναγνώστη. Ο λόγος για το βιβλίο προχωρώντας κι αναθεωρώντας, του νίκου μπίστη, που μπορεί από πολιτικής άποψης να είναι αναθεωρητής, αλλά τουλάχιστον το παραδέχεται ανοιχτά, (ανα)θεωρώντας το μάλλον και τίτλο τιμής, για να το βάζει στον τίτλο του βιβλίου. Κι από αυτή την άποψη είναι πολύ πιο τίμιος (οπορτουνιστής) από κάποιους άλλους που το παίζουν ιστορία και αγώνες, για να καπηλευτούνε αυτούς τους κόμματος. Συν τοις άλλοις διηγείται μερικά γουστόζικα περιστατικά που καθιστούν από μόνα τους αξιανάγνωστο το βιβλίο του. Ας δούμε μερικά από αυτά, για του λόγου το αληθές.\nΓια τη δύναμη και το συμβολισμό της σημαίας, ιδού δυο εύγλωττα περιστατικά.\nΗ πρώτη συγκέντρωση που θα κάναμε (σσ: ως κκε στη μεταπολίτευση, μετά την παρανομία) ήταν εκδήλωση αλληλεγγύης στην χιλή. Καθορίζαμε στην κνε τους χώρους προσυγκέντρωσης και το σημείο που θα καταλαμβάναμε στα προπύλαια του πανεπιστημίου. Δεν υπάρχει περίπτωση να χαθούμε, μας λέει ο θανάσης σκαμνάκης, μέλος του γραφείου του κσ της κνε. Θα δείτε τη μεγαλύτερη σημαία με σφυροδρέπανο από την εποχή της συγκέντρωσης του κκε στο παναθηναϊκό στάδιο το 1945. Πράγματι βρεθήκαμε κάτω από μια μεγάλη κατακόκκινη σημαία. Δίπλα μας νεολαίοι γελούσαν και μεγάλοι άνθρωποι έκλαιγαν σα μικρά παιδιά. Ένας ηλικιωμένος κύριος, καλοντυμένος, με γραβάτα και κουστούμι –δικηγόρος ήταν, συμβολαιογράφος, γιατρός ήταν; εργάτης πάντως δεν ήταν- μη μπορώντας να συγκρατήσει τα δάκρυά του, ένιωσε την ανάγκη να απολογηθεί: ξέρεις νόμιζα ότι δε θα τη ζούσα ποτέ αυτή τη στιγμή.\nΔεκαπέντε χρόνια μετά η κόκκινη σημαία κατέβαινε από το κρεμλίνο. Την άλλη μέρα το πένθος ήταν βαρύ στα γραφεία του συν (σσ: όπου είχε μεταπηδήσει πλέον ο μπίστης). Ο σπύρος λυκούδης –λαμπράκης από την πρώτη στιγμή ταγμένος στο κκε εσωτερικού- πήγαινε πέρα δώθε αμίλητος, λες και του είχαν ξεκληρίσει την οικογένεια. Ο καλός και σεβαστός σε όλους μας μπάμπης πρωτοπαπάς –σοσιαλδημοκράτης από την κατοχή, αντιστασιακός επί χούντας, μέλος της κυβέρνησης εθνικής ενότητας του καραμανλή το 74’, μετά κοδησο και στο τέλος συν- προσπαθούσε να μας παρηγορήσει με αισιόδοξες αναλύσεις: πώς κάνετε έτσι; μια φάση της ιστορίας έκλεισε, μια άλλη θα ανοίξει για την αριστερά, χωρίς τις επιβαρύνσεις του παρελθόντος. Παρά το σεβασμό που του έτρεφε ο σπύρος δεν άντεξε: άσε μας ρε μπάμπη σε παρακαλώ. Εσύ δεν έχεις περπατήσει κάτω από την κόκκινη σημαία, να καταλάβεις πώς νιώθω.\nΤο 74’ πιστεύαμε πως έτσι κι αλλιώς η γη θα γινόταν κόκκινη. Ως συνεπείς κοινωνικοί ζωγράφοι ή απλοί ελαιοχρωματιστές, τις κυριακές το πρωί, όταν οι άλλοι άνθρωποι κοιμούνταν ή απλώς χουζούρευαν, εμείς σηκωνόμασταν αξημέρωτα για εξόρμηση ριζοσπάστη. Το ίδιο έκαναν και οι αναθεωρητές με την αυγή, μόνο που εξορμούσαν με δίωρη καθυστέρηση και αποσύρονταν νωρίτερα, για να χαρούν την κυριακή τους. Όταν αργότερα προσχώρησα στο κκε εσωτερικού, προσπάθησα να εφαρμόσω κνίτικο ωράριο στην οργάνωση του κερατσινίου, της οποία ήμουν γραμματέας. Την πρώτη κυριακή, για να τιμήσουν τον εκ μεταγραφής σύντροφο –δεν ήταν και πολλοί που από το κκε πήγαιναν στο κκε εσωτερικού- προσήλθαν άπαντες στην ώρα τους. Την επόμενη κυριακή ήρθαν οι μισοί και τη μεθεπόμενη έμεινα με τον έκτοτε φίλο κι ασφαλιστή μου σώτο διδυμιώτη και τον πάκο τις εφημερίδες να τους περιμένουμε μέχρι τις έντεκα.\nΑν ήταν να ξυπνάω πρωί πήγαινα και στο κκε, με κάρφωσε η άννυ καταχανά, οδοντίατρος και εκ γενετής αναθεωρήτρια.\nΚι αυτό θα το προσυπέγραφαν πολλοί ακόμα και σήμερα. Αλλά ας δούμε κάποια ακόμα περιστατικά από εξόρμηση με ρίζο.\nΔυσκολότερα ήταν τα πράγματα στην κατ’ οίκον πώληση. Πολλούς τους ξυπνούσαμε και μας άνοιγαν την πόρτα με την τσίμπλα στο μάτι. Άλλοι αγρίευαν στη θέα και μόνο του ριζοσπάστη. Δε θέλω ρε παιδάκι μου ριζοσπάστη. Πώς να σας το πω; Αν ήθελα, θα τον έπαιρνα από το περίπτερο, μας έλεγε ένας απόστρατος αξιωματικός, που του είχαμε σπάσει τα νεύρα με τις κυριακάτικες κατ’ εξακολούθηση επισκέψεις μας στο διαμέρισμά του.\nΕίχαμε πολλά ευτράπελα. Μια φορά η λία μάντικα φόρεσε το πιο γλυκό της χαμόγελο και πλησίασε έναν κύριο: μήπως θέλετε το ριζοσπάστη; Το ρώτησε όλο νάζι. Όχι ευχαριστώ, μήπως έχετε ελευθεροτυπία; Απάντησε εκείνος σοβαρά.\nΜια Κυριακή το συνεργείο μου εξορμούσε στα κάτω πετράλωνα, λαϊκή γειτονιά και προπύργιο του ελας στην κατοχή, σε αντίθεση με το γειτονικό θησείο, έδρα της οργάνωσης χ του γρίβα. Μόλις βγήκαμε από τον ηλεκτρικό, είχαμε κακό συναπάντημα. Πέσαμε πάνω σε ένα συνεργείο μαρτύρων του ιεχωβά που πουλούσαν ασάλευτοι το ξύπνα. Μου πρότειναν να κάνουμε ανταλλαγή εντύπων. Το ριζοσπάστη για αυτή τη ζωή, την πεπερασμένη, είπαν, το ξύπνα για την άλλη, την αιώνια. Αρνήθηκα ευγενικά –θα ήταν φοβερό μαρτύριο να πάρω μαζί μου στην κόλαση για διάβασμα το ξύπνα- και προχωρήσαμε προς ένα χαμόσπιτο όπου υποθέσαμε ότι θα ζούσαν αυτής της γης οι κολασμένοι, κι ως εκ τούτου δυνητικοί αναγνώστες του ριζοσπάστη. Μόλις φτάσαμε στην πόρτα, χτύπησα το κουδούνι και περίμενα να μας ανοίξουν. Τίποτα. Ξαναχτύπησα, πάλι τίποτα. Χτύπησα για τρίτη φορά. Και τότε άκουσα να σέρνονται αργά, βασανιστικά, δυο πόδια προς την πόρτα, με τον χαρακτηριστικό ήχο που κάνουν οι παντόφλες στο πάτωμα και μια λαχανιασμένη από τη διαδρομή φωνή ηλικιωμένης γυναίκας να ρωτάει: ποιος είναι; -Καλημέρα, μας ανοίγετε; Σας φέραμε το ριζοσπάστη, απάντησα γεμάτος αυτοπεποίθηση. Η σιωπή που έπεσε πίσω από την πόρτα ήταν εκκωφαντική. Μόνο μια βαριά ανάσα ακουγόταν. Σας φέραμε την εφημερίδα σας, το ριζοσπάστη, επέμενα. Η ανάσα από μέσα έγινε πιο βαριά και πιο γρήγορη, η ηλικιωμένη γυναίκα από την τρομάρα της είχε ταχυπαλμία, και τα χρειάστηκα. Ώρα είναι να ‘παθε καμιά συγκοπή, σκέφτηκα και αποφάσισα να λύσουμε την πολιορκία. Επειδή όμως έχω τρόπους, θέλησα να την αποχαιρετίσω. Γεια σας, φεύγουμε τώρα, είπα και πρόσθεσα: θα ξανάρθουμε. Πριν προλάβω να απομακρυνθώ άκουσα κι άλλες γρήγορες παντόφλες να σέρνονται προς την πόρτα, άλλη μια βαριά ανάσα και μια επίσης γυναικεία φωνή να ρωτάει σιγά και με ανησυχία: ποιοι ήταν μαρία; Με απελπισμένη φωνή εκείνη απάντησε: οι κομμουνιστές. Σιγή ολίγων δευτερολέπτων, με τις δυο –κατά πάσα πιθανότητα- αδελφές να στέκουν ακίνητες πίσω από την πόρτα και να ζουν με τον τρόμο της κομμουνιστικής περικύκλωσης. Και το δράμα κορυφώθηκε όταν η πρώτη σχεδόν κλαίγοντας ενημέρωσε τη δεύτερη: είπαν ότι θα ξανάρθουν.\nΑλλά ο φόβος δεν ήταν ο μόνος τρόπος αντιμετώπισης προς τους συντρόφους σε εκείνα τα πρώτα χρόνια της μεταπολίτευσης. Ο μπίστης διηγείται μερικά σπαρταριστά σκηνικά από προεκλογικές εκστρατείες του κόμματος στην επαρχία. Αυτό που παραθέτω έλαβε χώρα στις σπέτσες –όπου στα χρόνια του εμφυλίου οι ντόπιοι είχαν εξοντώσει τους αντάρτες που θέλησαν να βρουν καταφύγιο στο νησί και τους κρέμασαν από τους φανοστάτες της ντάπιας.\nΗ πρόταση να μιλήσω στη ντάπια απορρίφθηκε από τους τοπικούς παράγοντες. Δε μπορώ να πω ότι δυσαρεστήθηκα. Η ντάπια διατηρεί ακόμα τους φανοστάτες της και μπορεί να τους έμπαινε κάποια ιδέα. Βγάλαμε μεγάφωνο στην άκρη του στενού, για να ακούν όσοι κάθονταν στη ντάπια κι όσοι έκαναν την απογευματινή τους βόλτα εκεί. Οι έξι σύντροφοι της οργάνωσης με πλαισίωναν δίπλα στο μικρόφωνο, το οποίο είχε τοποθετηθεί στη μικρή είσοδο του εκλογικού κέντρου. Δεν είναι εύκολο να εκφωνείς ημίωρη προεκλογική ομιλία μπροστά σε δύο ανθρώπους –γιατί τόσοι προσήλθαν. Σε κοιτάζουν στα μάτια κι εσύ υποχρεωτικά. Ένα κλίμα οικειότητας αναπτύσσεται, θες να τους φωνάξεις με τα μικρά τους και να τους καλέσεις μέσα για καφέ. Αισθάνεσαι και λίγο γελοίος να μιλάς με έξι παραστάτες σε δύο ανθρώπους. Το αντίστροφο είναι πιο λογικό. Δεν ήταν η καλύτερη ομιλία μου –ακόμα κι οι μεγαλύτεροι παίκτες δεν αποδίδουν σε άδειο γήπεδο- αλλά η ντάπια άκουσε από το μεγάφωνο κι οι κομμουνιστές αποβιβάστηκαν επιτέλους σώοι στις σπέτσες.\nΠήραμε θάρρος και το επόμενο καλοκαίρι αποτολμήσαμε συγκέντρωση στη ντάπια, εκεί που ενώνεται με το μόλο, δίπλα στα κανόνια, κάτω (μπρρ) από ένα φανοστάτη, με την πλάτη στη θάλασσα και μέτωπο στις καρέκλες. Όπως είχαμε προβλέψει κάποιοι τουρίστες από την αθήνα στάθηκαν να ακούσουν κι αποτέλεσαν την πρώτη μαγιά του ακροατηρίου μας. Σε λίγο είχαμε μια αξιοπρεπή συγκέντρωση όπου όλοι άκουγαν ήρεμα και προσεκτικά. Ξαφνικά βλέπω κάποιον να βγαίνει από ένα στενάκι και να κατευθύνεται σχεδόν τρέχοντας προς τους συγκεντρωμένους. Η φάτσα του, το ύφος του, το δεξί χέρι κρυμμένο πίσω από την πλάτη, με προειδοποιούσαν ότι δεν ερχόταν για καλό. Συνέχισα την ομιλία, αλλά δεν τον έχασα απ’ τα μάτια μου. Μόλις με πλησίασε σε απόσταση βολής, με μια ημικυκλική κίνηση έφερε το δεξί του χέρι πάνω από το κεφάλι του κι εκτόξευσε εναντίον μου ένα τούβλο. Καλός αμυντικός, παραμέρισα και το καρφί έφυγε εκτός γηπέδου. Το τούβλο έπεσε στη θάλασσα, ενώ ο τουβλοβόλος χάθηκε τρέχοντας στα σοκάκια.\nΑς δούμε μία ακόμα ιστορία από εκείνα τα χρόνια και τα φεστιβάλ της οργάνωσης.\nΤο σημαντικότερο ήταν ότι αυτή η έκθεση (σσ: ειδών λαϊκής τέχνης) φιλοξένησε έργα που τα είχαν φτιάξει τα χρόνια της φυλακής και της εξορίας τους οι πολιτικοί κρατούμενοι. Συνήθως καραβάκια με σπίρτα, σπιτάκια και άλλες κατασκευές. Μερικά ήταν αριστουργήματα, μα όλα ανεξαιρέτως είχαν πάνω τη σφραγίδα από το μεράκι και τα ατέλειωτα μερόνυχτα της φυλακής. Έρχονταν ένας-ένας και τα παρέδιδαν, με τη στοργή που οι γονείς εναποθέτουν τα μωρά στα χέρια του νονού για τη βάφτιση. Μόνο παρακαλώ να μην χαθεί. Είναι από τη γυάρο, από το λακκί, από το παρθένι, την αλικαρνασσό, τον ωρωπό, τον κορυδαλλό. Αυτό είναι πιο παλιό, το ‘βγαλα με χίλια βάσανα από τη μακρόνησο, πρόσθεταν με συστολή. Αυτός ήταν ο πραγματικός μου εφιάλτης, να μη χαθεί ούτε ένα καραβάκι, έργο και σύμβολο δέκα, είκοσι ή και τριάντα χρόνων ζωής κι αγώνα. Ευτυχώς τα παιδιά της περιφρούρησης συνειδητοποίησαν πλήρως την αποστολή τους, γύριζαν σαν κέρβεροι πάνω από τα εκθέματα κι όλα επιστράφηκαν σώα κι αβλαβή.\nΚαι στα εκθέματα λαϊκής τέχνης έγινε η σχετική βέβηλη πλάκα. Ήταν καλοκαίρι του 75’, πολλή ζέστη και δυο τρεις φορές την εβδομάδα, γύρω στις δυο με δυόμισι το μεσημέρι, παίρναμε ένα αυτοκίνητο, κατεβαίναμε για μια βουτιά στα λιμανάκια, μετά για μπιφτέκια στη γλυφάδα και γρήγορα πίσω στο κόμμα ή στο γήπεδο ζωγράφου για την προετοιμασία του φεστιβάλ. Δυο τρεις φορές μπήκαμε στο ασανσέρ μαζί με τον χαρίλαο. -Πού πάτε μεσημεριάτικα; -Πάμε για μπάνιο, θα είμαστε πίσω στις έξι. -Το καλό που σας θέλω. Αν δεν πάει καλά του φέστιβαλ (η καρδιτσιώτικη προφορά οδηγούσε σε άψογη αγγλική απόδοση) θα σας βγουν ξινά τα μπάνια, αστειεύτηκε.\nΓια να μην καθυστερώ, έπαιρνα επάνω την πετσέτα του μπάνιου. Ήταν μια λίγο διαφορετική πετσέτα, με κάπως περίεργη παχιά ύφανση, με κρόσσια και βαθύ ματ πράσινο χρώμα. Συνήθως την ακουμπούσα στον πάγκο με τα εκθέματα, την έπαιρνα και έφευγα για μπάνιο. Μια μέρα μπήκε μέσα ο αγαπητός κι εξαίρετος κατά τα άλλα σύντροφος θανάσης σκαμνάκης, είδε την πετσέτα και ρώτησε: ποιος το έφερε αυτό; Συνεννοηθήκαμε με την ιωάννα και το μεϊμάρογλου με τα μάτια. Είναι ένα υφαντό που το έφερε ένας γνωστός του μπίστη από την ήπειρο, του είπε ο γιάννης. Δε νομίζω ότι αξίζει τίποτα, λέω να το δώσουμε πίσω, πρόσθεσα αδιάφορα και η ιωάννα υπερθεμάτισε. Τι λέτε ρε παιδιά, είναι εξαιρετικής ποιότητας, τσίμπησε ο θανάσης, θα το βάλουμε οπωσδήποτε.\nΑν το πράγμα έμενε εκεί, η πλάκα θα περιοριζόταν στο θανάση. Επεκτάθηκε όμως, γιατί ο θανάσης διαφήμισε σε όλη την καποδιστρίου το θαυμάσιο «υφαντό από την ήπειρο». Άρχισαν να κατεβαίνουν διάφοροι να δουν το «υφαντό που έφεραν στο μπίστη», ώσπου το σπασμένο τηλέφωνο το μετέτρεψε σε «υφαντό του μπίστη». Εν τω μεταξύ η πετσέτα μου είχε καταλάβει μόνιμη θέση στα ράφια, κι αναγκάστηκα να φέρω άλλη για το μπάνιο μου. Ετοιμαζόμασταν να αποκαλύψουμε την απάτη, αλλά δεν χρειάστηκε γιατί ο χαρίλαος, που όλα τα μάθαινε, ήρθε να δει και αυτός το περίφημο υφαντό. Ρε πάτε από δω που το χάψατε. Η πετσέτα του μπίστη είναι, με αυτήν πάει κάθε μεσημέρι για μπάνιο, άκου υφαντό.\nΚαι μια τελευταία ιστορία για επιδόρπιο, από το εθνικό συμβούλιο της εφεε.\nΛόγω της πρόδηλης πνευματικής του ανωτερότητας, ο τέλης αϊβαλιώτης, από αριστερή οικογένεια της ικαρίας είχε προαχθεί σε γραμματέα της ππσπ, ήταν δηλαδή ο αντίστοιχος γραμματέας της σπουδάζουσας του κκε και του κκε εσωτερικού. Ευφυής, εύστροφος, ήταν ό,τι καλύτερο μαζί με τον κουμάνταρο της αασπε είχαν να επιδείξουν οι μαοϊκοί στη μικρή εκείνη άνοιξη του χώρου. Είχε διαπιστώσει λοιπόν ότι ο γιώργος σταματάκης χρησιμοποιούσε στις ομιλίες του κείμενα του νίκου κοτζιά, δημοσιευμένα στην κομεπ. Προμηθεύτηκε έτσι σαράντα τεύχη της κομεπ και τα μοίρασε στους συντρόφους της ππσπ.\nΜόλις ο σταματάκης άρχισε να διαβάζει από το ενσωματωμένο στην ομιλία κείμενο του κοτζιά, όλοι οι σύνεδροι της ππσπ άνοιξαν την κομεπ και με προσποιητή σοβαρότητα παρακολουθούσαν την ομιλία από το πρωτότυπο. Και όλοι μαζί γύρισαν σελίδα, προκαλώντας τη θυμηδία των υπολοίπων και την οργή των κνιτών. Κι η πλάκα συνεχίστηκε μέχρις ότου ο σταματάκης εδέησε να παρατήσει τον κοτζιά και να μιλήσει με τα δικά του λόγια.\nΝα όμως πως τα μεγάλα μυαλά δεν πάνε χαμένα και συναντιούνται.\nΤον επόμενο χρόνο έμαθα ότι ο τέλης διαγράφτηκε από το κκε(μ-λ) και προσχώρησε στο κκε, ηγετικό στέλεχος του οποίου ήταν ο θείος του, ο στέφανος παπαγιάννης. Μετά τον έχασα. Το 2000 η αεκα, σε συνεργασία με το κόμμα των φιλελευθέρων, τους ταύρους του στέφανου μάνου είχε διοργανώσει εκδήλωση στο κάραβελ για το θέμα της αναγραφής του θρησκεύματος στις ταυτότητες. Αριστεροί και δεξιοί φιλελεύθεροι κατά του χριστόδουλου. Ομιλητές ήμασταν ο αλιβιζάτος, ο μάνος κι εγώ. Στο τέλος της εκδήλωσης ο μάνος με φώναξε σε μια γωνιά.\nΝα σου συστήσω το γραμματέα του κόμματός μας. Γιατί γελάτε, πού είναι το αστείο; Α βλέπω ότι γνωρίζεστε.\nΟ τέλης και αν είχε αναθεωρήσει. Από σταλινικός ακραία φιλελεύθερος.\nΚι όπως θα μαντέψατε ίσως, πρόκειται για συγγενή του γνωστού αιβαλιώτη του λαος –ή όπου αλλού βρίσκεται σήμερα- που αγαπήσαμε στις δημοτικές εκλογές στην ικαρία –μαζί με όσους άλλους συνασπίστηκαν εναντίον μας.\nΑλλά για να διαβάσετε τα υπόλοιπα, θα πρέπει να αγοράσετε το βιβλίο. Που δεν είναι πολύ παλιό –ο μπίστης το έβγαλε το 2010, λίγους μήνες μετά την αποτυχία του να εκλεγεί βουλευτής με τον γιωργάκη- αλλά ο κόσμος αναγνώρισε άμεσα την αξία του και έτσι μπορείτε ήδη να το βρείτε σε επιλεγμένα παλαιοπωλεία.\nΣκέφτομαι και γράφω από το Μπρεζνιεφικό απολίθωμα στις 4:52:00 μ.μ.\nΕτικέτες βιβλίο, εφεε, κκε, μεταπολίτευση, μπίστης, ρίζος, φεστιβάλ\n"Κι από αυτή την άποψη είναι πολύ πιο τίμιος (οπορτουνιστής) από κάποιους άλλους που το παίζουν ιστορία και αγώνες, για να καπηλευτούνε αυτούς τους κόμματος."\nΊσως προ κρίσης αυτό. Δες ένα από τα τελευταία του άρθρα για την ανακοίνωση του παμε για την τζολί, θέλει κι αυτός πίσω τα σύμβολα, τους αγώνες κτλ (παρ'ότι πριν στο ίδιο άρθρο παραδέχεται ότι ποτέ του δεν πήρε τίποτα από αυτά στα σοβαρά).\n1 Ιουνίου 2013 - 8:38 μ.μ.\nΔΕΝ ΜΠΟΡΕΙ ΝΑ ΑΙΣΘΑΝΕΤΑΙ ΝΤΡΟΠΗ Ο ΚΑΘΕΝΑΣ\nΔιατρέχοντας τον κίνδυνο να μου αποδοθεί ότι ως «γηραιός», εξαιτίας μερικών ανθρώπων και πραγμάτων που έχω καλά γνωρίσει στο παρελθόν, «ανεβάζ[ω] τεταρταίο πυρετό» και «πίεση», «παίρν[ω] ανάποδες» και άλλα φαιδρά, τα οποία έγραψαν νοσταλγοί της «Β΄/Π» ως «απάντηση» στα όσα τεκμηριωμένα υποστήριξα στην αμέσως προηγούμενη ανάρτηση σχετικά μ’ εκείνο το αλήστου μνήμης μόρφωμα —τελικά, όταν στριμώχνεσαι από τα γεγονότα, δεν υπάρχει πιο εύκολη λύση από το να βγάζεις τον άλλο άρρωστο με ψυχοπαθολογικά συμπτώματα, αλλά δεν πειράζει, τους συγχωρώ τους νεαρούς νοσταλγούς καθότι ισχύει γι’ αυτούς κι άλλους που αλληθωρίζουν προς την συγκεκριμένη κατεύθυνση το του Ορατίου (Σάτιρες Ι 1, 69): mutato nomine de te fabula narratur— διατρέχοντας αυτόν, λοιπόν, τον κίνδυνο, θα καταφύγω για να χαρακτηρίσω τον «κύριο» Νίκο Μπίστη και τα γραφόμενά του σε κάποιον απείρως σοφότερο εμού, και συγκεκριμένα στον αρχαίο κινέζο φιλόσοφο Μήγκιο (εξελληνισμένη μορφή του ονόματός του που ήταν Μενγκ τσι 孟子 Mèng Zǐ), ο οποίος έζησε μεταξύ 372 και 289 π. Χ. (κατ’ άλλους μεταξύ 385 και 303/302 π. Χ.).\nΓράφει, λοιπόν, ο Μήγκιος στο ομώνυμο βιβλίο του:\n羞惡之心 ， 義也 。\n（ 孟子 • 告子章句上 • 第六章 • 七節 ）\nΤο αίσθημα της ντροπής και της απέχθειας προϋποθέτει την αρχή της δικαιοσύνης.\n(Μήγκιος, Ϛ΄ Βιβλίο: «Κάο τσι», Κεφάλαιο 6, Παράγραφος 7)\nΚαι συμπληρώνω: Επειδή ο «κύριος» Νίκος Μπίστης δεν είναι δίκαιος με το παρελθόν του αδυνατεί να αισθανθεί ντροπή γι’ αυτά που γράφει και όποιος ή όποια είναι δίκαιος/δίκαια μπορεί και πρέπει να απεχθάνεται τον «κύριο» Νίκο Μπίστη και άλλους ή άλλες «κύριους» ή «κυρίες» του σιναφιού του…\nΚαλό Σαββατοκύριακο σ’ όλες κι όλους τις/τους αναγνώστριες/αναγνώστες,\n1 Ιουνίου 2013 - 11:45 μ.μ.\nΚΑΙ ΤΙ ΑΛΛΟ; ΕΝΑ ΠΑΡΟΡΑΜΑ\nΚάτι μου ξέφυγε στην μετάφραση της παραπομπής στο απόσπασμα από τον Μήγκιο.\nνα διαβαστεί, παρακαλώ, συμπληρωμένο:\n(Μήγκιος, Ϛ΄ Βιβλίο: «Κάο τσι»/Μέρος Πρώτο, Κεφάλαιο 6, Παράγραφος 7) .\n2 Ιουνίου 2013 - 12:13 π.μ.\nIjon Tichy, για να μην παρεξηγηθώ, δεν εννοώ σε καμία περίπτωση ότι ο μπίστης είναι τίμιος στη στάση του απέναντι στο κόμμα ή γενικότερα. Λέω ότι είναι σχετικά πιο τίμιος γιατί παραδέχεται την πολιτική του ταυτότητα (σοσιαλδημοκράτης και αναθεωρητής) οπότε μπορεί κανείς να αντιπαρατεθεί μαζί του επ' αυτής της βάσης. Δεν το κρύβει όπως κάποιοι άλλοι, που θέλουν να βάλουν χέρι στο ιστορικό φορτίο και την κληρονομιά του κκε -βλέπε πχ και τις πρόσφατες εκλογές, πώς επικαλέστηκαν τον χαρίλαο και το ααδμ. Κατά τα άλλα έχεις δίκιο για το τελευταίο του άρθρο, συμφωνούμε απόλυτα.\n2 Ιουνίου 2013 - 12:50 π.μ.\nΟμάρι Τετράτζε είπε...\nΣε ποιους αναφέρεστε κύριε απολίθωμα?Ποιοι είναι άτιμοι οπορτουνιστές σύμφωνα με το οπορτουνιστικόμετρο σας? Τον Χαρίλαο και το ΑΑΔΜ τα επικαλέστηκαν και αρκετοί σύντροφοι στον προσυνεδριακό.Τι εννοείται?\n2 Ιουνίου 2013 - 1:08 π.μ.\nΤον προεκλογικό τσίπρα ενοοώ κύριε ομάρ. Αλλά μου αρέσει ο τρόπος που σκέφτεστε..\n2 Ιουνίου 2013 - 1:34 π.μ.\nΜίλησε και για ΑΑΔΜ προεκλογικά ο Τσίπρας? Τι να πει κανείς.. Άτιμοι οπορτουνιστές..\n2 Ιουνίου 2013 - 1:59 π.μ.\nγια δυο-τρεις αναρτήσεις θα μας πρήξει ο τετράτζε, όπως πριν ο icarus, ο μπερνέρι, ο σαλαμάγκουρας κτλ, κτλ. Δεν είναι λίγο βαρετό το σκηνικό;\n2 Ιουνίου 2013 - 9:46 π.μ.\nΜίλησε συγκεκριμένα για κυβέρνηση του μετώπου, ερμηνεύοντας κατά το δοκούν το προηγούμενο πρόγραμμα του κόμματος. Άτιμη πραγματικότητα..\nΡΓ η κε του μπλοκ συμφωνεί μαζί σου. Είναι βαρετό.\n3 Ιουνίου 2013 - 12:46 π.μ.\nΌλοι, σήμερα Δευτέρα στις 7 μ.μ., στη συγκέντρωση του ΚΚΕ στο Πολεμικό Μουσείο για να διαμαρτυρηθούμε για τη βίαιη καταστολή και τον αυταρχισμό της κυβέρνησης Ερντογάν και για να εκφράσουμε την αλληλεγγύη μας στους Τούρκους συντρόφους μας.\n3 Ιουνίου 2013 - 3:18 μ.μ.\nο επι 25 ετη αγωνιζομενος ζηλακος κατεβαινει υποψηφιος στην ΕΣΗΕΑ με τον συριζα !!!\nμια μικρη ανταμοιβη\n4 Ιουνίου 2013 - 12:47 μ.μ.\nΆναυδε, ο κύριος στον οποίο αναφέρεσαι ποτέ δεν ήταν ΚΚΕ.\n4 Ιουνίου 2013 - 10:00 μ.μ.\n...αλλά είχε διοριστεί διαφωτιστής μας, αφού ήταν διακεκριμένος και ενυπόγραφος συντάκτης του "Ρ".....\n5 Ιουνίου 2013 - 12:08 π.μ.\n25 χρόνια στον "Ρ" αλλά, όπως υποστηρίζει και ο ίδιος...\n"επιλογή μου, μετά από διάφορα γεγονότα της περιόδου 1989-1991, να έχω μόνο επεγγαλματική σχέση με τον Ριζοσπάστη και όχι σχέση κομματικού μέλους, ωστόσο η πολιτική σχέση με το Κόμμα παρέμεινε σταθερή. Πιστεύω ότι η συνύπαρξη επαγγελματικής και κομματικής ιδιότητας μπορεί να οδηγήσει σε στρεβλώσεις και σε άλλες καταστάσεις"\nαρά η πολιτική σχέση παρέμενε σταθερή στη βάση του μισθού διότι 25-22 να βάλω (με σκόντο).... ας μην συνεχίσω την πράξη...\nγια να μην σχολιάσω την απόφανση περι στρεβλώσεων απο τη συνύπαρξη επαγγελματικής και κομμματικής ιδιότητας\nδηλαδή, με τη λογική του, ο πρετεντέρης και η τρέμη που δεν ανήκουν σε κόμμα αλλά σε τάξη, την αστική, δεν είναι στρεβλοί οοοοχχιιιιι!\nτα κομματικά μέλη του "Ρ" τα τελευταία 25 χρόνια είναι στρεβλά.\nκαι εν λόγω κύριος συνυπήρχε με τους "στρεβλούς" 25 χρόνια...\n5 Ιουνίου 2013 - 12:43 π.μ.\nΞαφνικά ο Μπίστης έγινε της μόδας και όλοι γράφουν για την πολυτάραχη\n21 Ιουνίου 2013 - 11:21 μ.μ.


Πέμπτη 26 Μαΐου 2022, 20:22\nΑρχική News Με Ελ Καντουρί πέρασε από τη Νέα Σμύρνη ο ΠΑΟΚ\nΔεύτερη νίκη σε ισάριθμες αναμετρήσεις στο πρωτάθλημα για τον ΠΑΟΚ… Με γκολ του Ελ Καντουρί στο 68ο λεπτό, ο «Δικέφαλος» πέρασε με 1-0 από τη Νέα Σμύρνη απέναντι στον Πανιώνιο.\nΣτο 59΄ ο Σπιριντόνοβιτς ταλαιπώρησε την άμυνα του ΠΑΟΚ από τα αριστερά αλλά καθυστέρησε και δεν τελείωσε καλά τη φάση, για να πάρει προβάδισμα ο «Δικέφαλος» στο 68′. Ο Ελ Καντουρί κινήθηκε ωραία από την αριστερή πλευρά, μπήκε στην περιοχή και νίκησε τον Μανοΐλοβιτς με αριστερό συρτό σουτ, για το 0-1. Μια ρίψη φωτοβολίδας οδήγησε σε ολιγόλεπτη διακοπή του αγώνα, ο ρυθμός έπεσε, αλλά στο 88΄ ακυρώθηκε γκολ του Άκπομ ως οφσάιντ, ενώ ο επιθετικός του ΠΑΟΚ καλυπτόταν, σε ένα σοβαρό λάθος του βοηθού.\nΠροηγούμενο άρθροΑίτημα για αναβάθμιση των ερευνών με εφέτη ανακριτή για τη φωτιά στο Μάτι\nΕπόμενο άρθροΓερμανία: Ο έλεγχος στα αεροδρόμια σταμάτησε, έχουμε εμπιστοσύνη στις ελληνικές αρχές


Τα σημάδια που δείχνουν ότι δεν βλέπει τη σχέση σας τόσο σοβαρά - ΣΤΟ ΜΥΑΛΟ ΤΗΣ\nAskmen Greece > Σχέσεις & Sex > ΣΤΟ ΜΥΑΛΟ ΤΗΣ > Τα σημάδια που δείχνουν ότι δεν βλέπει τη σχέση σας τόσο σοβαρά\nΈχεις αμφιβολία για το είδους σχέση θέλει ν' αναπτύξει μαζί σου; Νιώθεις εδώ και καιρό ότι απλώς περνάει την ώρα της με σένα και ότι δεν της βγάζεις (ή δε της βγαίνει γενικώς) τίποτα παραπάνω ενώ εσύ επιδιώκεις μια φυσιολογική ή μακροχρόνια σχέση με ό,τι αυτό συνεπάγεται;\nΔεν είσαι αυτό που λέμε, η προτεραιότητά της. Σε συστηματική βάση κανονίζει πρώτα με τις φίλες της κι αν δεν «κάτσει», σε θυμάται καθώς σ' έχει καταχωρημένο ως Plan B. Γενικώς αποφεύγει να προγραμματίζει μαζί σου το οτιδήποτε εγκαίρως.\nΜετά από ένα σεβαστό χρονικό διάστημα εξακολουθεί να μην έχει διάθεση για κουβέντες που αφορούν το πού πάτε εσείς οι δύο; Τη βλέπεις να ζορίζεται στην ιδέα ότι αύριο - μεθαύριο θα κάνετε ένα επόμενο βήμα ή να μην είναι ιδιαίτερα ξεκάθαρη γιατί φοβάται να μη σε πληγώσει; Μη χάνεις άλλο χρόνο, κάνε της το πιο εύκολο λέγοντάς της πως θέλεις να ξέρεις τι σκέφτεται για σας, ώστε ν' αποφασίσεις αν θες να συνεχίσεις να επενδύεις χρόνο και ενέργεια σε μια σχέση μαζί της.\nΗ γυναίκα - και γενικότερα κάθε άνθρωπος που δεν «τρελαίνεται» ιδιαιτέρως - από τη στιγμή που δεν μπορεί ή δεν θέλει να κάνει σχέδια μαζί σου, ψάχνει αφορμές για να τα αποφύγει. Και κάπως έτσι, έχεις βρεθεί να έχεις σχέση (ή κάτι τέτοιο) με κάποια που προφασίζεται «πολλή δουλειά» και «ξαφνικούς πονοκεφάλους» - πιθανότατα λόγω του άγχους ή της αδιαφορίας που της προκαλεί η ιδέα μιας σοβαρής σχέσης μαζί σου.\nΌταν αρχίζεις ν' απομακρύνεσαι από εκείνη, είτε επίτηδες είτε απλά γιατί δεν αντέχεις, κάνει κίνηση. Σου αξίζει κάτι τέτοιο; Αν δεν μπορεί να σου δώσει το είδος της σχέσης και την αφοσίωση που θέλεις, μάλλον πρέπει να σκεφτείς σοβαρά να το τελειώσεις γιατί είναι ταλαιπωρία. Κάποια που δείχνει ότι σε θέλει μόνο όταν σε χάνει, δεν θέλει εσένα, τον εγωισμό της τροφοδοτεί. Μετά τη δεύτερη φορά που θα συμβεί αυτό, δεν υπάρχει αμφιβολία.\n>>> Τα σημάδια που δείχνουν ότι μάλλον μένεις μαζί της από συνήθεια\nΣε κρύβει γενικώς και δεν σε βάζει στη ζωή της. Δεν έχει εκφράσει καμία απολύτως επιθυμία να σε γνωρίσει στον κύκλο της. Εννοείται πως το να μη σ' έχει συστήσει στους γονείς της δεν είναι το ίδιο τραγικό με το να μην ξέρεις την παρέα της, ωστόσο αν είστε μαζί πάνω από ένα χρόνο και τη βλέπεις να φρικάρει έστω στην ιδέα ότι βλέπεις τον πατέρα της τυχαία κάτω από το σπίτι της, sorry, αλλά υπάρχει θέμα.\nΔεν θέλει ν' αφήνεις πράγματα στο σπίτι της\nΠαρόλο που κοιμάσαι αρκετά συχνά σ' εκείνη, δεν υπάρχει ούτε οδοντόβουρτσα, ούτε κάποιο σοβαρό προσωπικό σου αντικείμενο, κάτι που να υποδηλώνει σημαντικά την παρουσία σου στο χώρο της. Γιατί άραγε;\n>>> Οι κλασικοί καβγάδες που κάνει κάθε ζευγάρι πριν χωρίσει\nΔεν ξέρει τι θέλει στη ζωή της - και στο λέει\nΣ' αυτό τον κόσμο κανένα άλλο πλάσμα δεν είναι πιο ικανό από τη γυναίκα στο να επικοινωνεί τις ανάγκες και τις επιθυμίες του. Οι γυναίκες είναι πιο ψυχαναγκαστικές από σένα και συνήθως λατρεύουν το πρόγραμμα περισσότερο απ' ό,τι εσύ. Και ειδικά από μια ηλικία κι έπειτα - εκεί γύρω στα 30 - ξέρουν και πολύ καλά αν θέλουν το πλάνο της ζωής τους να περιλαμβάνει μια σοβαρή δέσμευση.


Μπαίνει σε δύο-τρεις μέρες ο Εσιέν - Νέα Κρήτη\nΜπαίνει σε δύο-τρεις μέρες ο Εσιέν\nΕυχάριστα ήταν τα νέα όσον αφορά στην υγεία του Μάικλ Εσιέν καθώς ο τραυματισμός του δεν αποδείχτηκε πολύ σοβαρός.\nΗ μαγνητική που έκανε ο Γκανέζος άσος του Παναθηναϊκού δεν έδειξε κάποιο πρόβλημα, παρά μόνο μια διάταση. Έτσι, ο Εσιέν θα επιστρέψει λογικά μετά από δυο - τρεις μέρες στον κανονικό ρυθμό προπονήσεων του «τριφυλλιού». Βέβαια, το να παίξει με τον Πλατανιά είναι απίθανο, αφού δεν συντρέχει και λόγος να πιεστεί. Το ντεμπούτο του όλα δείχνουν πως θα γίνει στο ματς με την Ξάνθη.\nΤέλος, αναφορικά με το θέμα της εξόδου του παίκτη το Σάββατο και όλη αυτή την… ιστορία που δημιουργήθηκε, από τον Παναθηναϊκό έλεγαν πως ο παίκτης είχε μια ώρα επιπλέον άδεια, συνεπώς δεν είχε κάνει παράβαση του ωραρίου.


«Φωτιά» η κορυφή - Onsports.gr\nΠαναγιώτης Τζαμπαζλής 27 Φεβρουαρίου 2011, 21:00\n«Φωτιά» η κορυφή\nΜετά τις νίκες των Μαρσέιγ και Παρί Σεν Ζερμέν απέναντι στις Νανσί και Τουλούζ αντίστοιχα η κορυφή του Σαμπιονά πήρε φωτιά.\nΣτον έναν βαθμό από την κορυφή μείωσε η Μαρσέιγ και την Ρεν μετά τη νέα της νίκη με 2-1 απέναντι στην Νανσί. Οι Μασσαλοί βρέθηκαν πίσω στο σκορ με τέρμα του Φερέ στο 34’, ωστόσο κατάφεραν να φτάσουν στην ανατροπή και να δείξουν ότι άξια βρίσκονται στην διεκδίκηση του τίτλου. Μεγάλος πρωταγωνιστής ήταν ο Αγιού ο οποίος σημείωσε και τα δύο τέρματα της ομάδας του (45’, 87’΄) και την κράτησε ζωντανή στην μάχη του τίτλου.\nΣτο άλλο παιχνίδι που διεξήχθη νωρίς, η Παρί Σεν Ζερμέν έκανε το καθήκον της και επικράτησε με 2-1 της Τουλούζ, μειώνοντας στους τρεις βαθμούς από την πρώτη θέση. Ο Αρμάν στο 28’ άνοιξε το σκορ για τους πρωτευουσιάνους, με τον Γκουνίνιο με αυτογκόλ να κάνει το 2-0. Το μόνο που κατάφερε η ομάδα του Αλέν Καζανοβά ήταν να μειώσει με τον Ταμπανού στο 62’.


Αυτά τα κοσμήματα από τη Smaragdas Αrt αποπνέουν αγάπη για τη φύση και τη ζωή! | OZON Magazine\nΑυτά τα κοσμήματα από τη Smaragdas Αrt αποπνέουν αγάπη για τη φύση και τη ζωή!\nΗ καραντίνα μόλις τελείωσε αλλά ακόμα πρέπει να είμαστε πολύ προσεκτικοί. Τα μαγαζιά λιανικού εμπορίου σιγά-σιγά ανοίγουν, όμως μπορεί να χρειαστούν εβδομάδες, ίσως και μήνες, για να επανέλθουν στην πρότερη κατάστασή τους. Το περιοδικό Ozon και ο θεσμός του Fashion Room Service συνεχίζουν το μοναδικό initiative που ξεκίνησαν κατά τη διάρκεια της καραντίνας και ενώνουν τις δυνάμεις τους με ανεξάρτητους Έλληνες σχεδιαστές και ανεξάρτητα ελληνικά brands στον χώρο της μόδας.\nΑπό τη στιγμή που ξεκίνησε αυτή η δοκιμασιά για ολόκληρο τον πλανήτη όλοι κληθήκαμε να δείξουμε ψυχική δύναμη και υπομονή για αντιμετωπίσουμε έναν αόρατο εχθρό που είχε βάλει στόχο την υγεία μας. Ακόμα το κακό δεν έχει περάσει και σίγουρα αν δε δείξουμε σύνεση το πισωγύρισμα είναι προ των πυλών. Η δημιουργικότητα πολλών επηρεάστηκε, είτε θετικά είτε αρνητικά. Πολλοί δημιουργοί είδαν την καραντίνα ως μία ευκαιρία να βελτιώσουν τις ήδη έτοιμες συλλογές τους, ενώ άλλοι άντλησαν έμπνευση για επόμενες σεζόν. Η πρωτοβουλία Support Greek Designers δίνει σε αυτούς τους δημιουργούς τη δυνατότητα να προβάλουν τη δουλειά τους, το ταλέντο τους αλλά και να παρουσιάσουν τις δημιουργίες τους μέσω του ozonboutique.com, σε μία εποχή που ακόμα όλα είναι τόσο ρευστά.\nΗ Albina Savciuc, δημιουργός του brand Smaragdas Αrt, κατασκευάζει χειροποίητα κοσμήματα και έχει τον πρώτο λόγο, από το πρώτο στάδιο της δημιουργίας τους μέχρι το τελευταίο. Αγαπάει την τέχνη και αυτό που την ενδιαφέρει είναι να φέρνει αισιοδοξία και χαρά σε όποιον φοράει τα κοσμήματά της.\nΕίμαι σχεδιάστρια και αγαπώ τη δημιουργία. Κάθε μου κόσμημα είναι μοναδικό, χειροποίητο και σχεδιασμένο από εμένα. Ως γνήσια λάτρις της τέχνης είμαι πάντα σε αναζήτηση των νέων τάσεων, στη σχεδίαση και την κατασκευή κοσμημάτων, τη ζωγραφική και την κεραμική. Εμπνέομαι από τη φύση και την ομορφιά γύρω μου. Κάθε μέρα έχω νέες ιδέες που τους δίνω υπόσταση χρησιμοποιώντας διαφορετικές τεχνικές, υλικά, στυλ και χρώματα. Μέσα από τα έργα μου εκφράζω τον εαυτό μου, την αγάπη μου για τη φύση, τη ζωή και την ίδια την ύπαρξη.\nΔεν υπάρχει πλέον η δυνατότητα δημιουργίας και πώλησης στον χώρο του καταστήματος.\nΣίγουρα είναι πλέον πιο εκλεκτικός, πιο διστακτικός και άμεσα επηρεασμένος απο τη γενική οικονομική κατάσταση.\nΑσχολούμαι αποκλειστικά με την ανάπτυξη της διαδικτυακής πώλησης. Επίσης, έχω μεταφέρει κομμάτι της δημιουργίας κοσμημάτων στο σπίτι.\nΔε με έχει επηρεάσει αρνητικά, αντιθέτως έχω γίνει πιο δημιουργική, καθώς αφιερώνω περισσότερο χρόνο στον σχεδιασμό.\nΠαρουσιάζω την καινούρια μου συλλογή για το 2020.\nΨάχνω καινούριους τρόπους να προωθήσω τη νέα μου συλλογή.\nΣτόχος μου είναι, μέσω της διαδικτυακής πώλησης, να δοθεί η δυνατότητα προβολής των δημιουργιών μου στους λάτρεις των αυθεντικών χειροποίητων κοσμημάτων.\nΜε αισιόδοξη οπτική. Ευελπιστώ ότι έως τα μέσα του καλοκαιριού θα επανέλθουμε σιγά-σιγά στην κανονικότητα.\nΣτόχος μου είναι να φέρω λίγη χαρά και φως στη ζωή σας και οι δημιουργίες μου να σας δώσουν την έμπνευση και την αυτοπεποίθηση που χρειάζεστε για να ξεπεράσετε αυτές τις δύσκολες μέρες.\nΓια περισσότερα Smaragdas Αrt κοσμήματα δες εδώ! Όλοι οι σχεδιαστές που συμμετέχουν στο Support Greek Designers βρίσκονται εδώ! Ανακάλυψέ τους και ενίσχυσέ τους!\nFASHION ROOM SERVICE ONLINE SHOP ONLINE SHOPPING OZONBOUTIQUE.COM SMARAGDA'S ART SUPPORT GREEK DESIGNERS ΑΝΕΞΑΡΤΗΤΑ FASHION BRANDS ΑΝΕΞΑΡΤΗΤΟΙ ΣΧΕΔΙΑΣΤΕΣ ΕΛΛΗΝΙΚΗ ΜΟΔΑ ΚΟΣΜΗΜΑΤΑ ΜΟΔΑ ΠΡΩΤΟΒΟΥΛΙΑ


Ανήλικο κλεφτρόνι «σούφρωσε» ρούχα από μαγαζί – energinews.gr\n13 Νοεμβρίου 2018 - by energinews (admin) - Leave a Comment 64\nΣυνελήφθη ανήλικος που “άδειασε” κατάστημα\nΑπό μικρός στην…παρανομία φαίνεται ότι είχε περάσει ένας ανήλικος στο Ηράκλειο. Ο έφηβος μπήκε σε κατάστημα, όχι για να ψωνίσει, αλλά για να «σουφρώσει» ρούχα αξίας 260 ευρώ.\nΟ 17χρονος δεν κατάφερε να πάει μακριά συνελήφθη τη Δευτέρα από αστυνομικούς της Υποδιεύθυνσης Ασφαλείας Ηρακλείου, ενώ τα κλοπιμαία αποδόθηκαν στον υπεύθυνο του καταστήματος.\nΟι γονείς του ανηλίκου συνελήφθησαν όπως προβλέπεται σε αυτές τις περιπτώσεις αλλά στη συνέχεια αφήνονται ελεύθεροι.\nΣυνελήφθη χθες (12.11.2018) το απόγευμα στο Ηράκλειο από αστυνομικούς της Υποδιεύθυνσης Ασφαλείας Ηρακλείου, ημεδαπός κατηγορούμενος για κλοπή.\nΕιδικότερα, χθες (12.11.2018) το απόγευμα ο ανήλικος αφαίρεσε από κατάστημα διάφορα είδη ένδυσης συνολικής χρηματικής αξίας 260 ευρώ και συνελήφθη από αστυνομικούς της ανωτέρω Υπηρεσίας.\nΤο αφαιρεθέντα είδη αποδόθηκαν στον υπεύθυνο του καταστήματος.\nPrevious Article Κραυγή αγωνίας από ιερόδουλες: Το Ηράκλειο θα γεμίσει ασθένειες όταν η πορνεία… βγει στους δρόμους\nNext Article Μαριάννα Αυγουστάκη: Τερμάτισε στο Μαραθώνιο και η χώρα «υποκλίθηκε» στη δύναμη ψυχής της


Σκακιστικοί Σύλλογοι Πτολεμαΐδας: Απριλίου 2012\nΔΙΑΣΥΛΛΟΓΙΚΟ ΠΡΩΤΑΘΛΗΜΑ ΣΚΑΚΙ Β΄ΕΘΝΙΚΗΣ ΚΕΝΤΡΟΔΥΤΙΚΗΣ ΜΑΚΕΔΟΝΙΑΣ 2012 (τελευταία αγωνιστική)\nΤην Κυριακή 22/04/2012 ολοκληρώθηκε το Διασυλλογικό Πρωτάθλημα Σκάκι Β΄ Εθνικής κατηγορίας Κ.Δ. Μακεδονίας 2012.\nΆργησε να πάρει εμπρός η ομάδα του Σκακιστάκου επιβεβαιώνοντας την δύναμή της στην τελευταία αγωνιστική του Πρωταθλήματος Β΄ Εθνικής επικρατώντας εκτός έδρας της ομάδας του Π.Α.Σ. Εδεσσαίων 8χ8 την οποία κέρδισε με το ευρύ 8,0-2,0 κατακτώντας την 4η θέση στην τελική βαθμολογία. Το σκορ αντικατοπτρίζει πλήρως την εικόνα της αναμέτρησης στην οποία η ομάδα της πόλης μας παρότι αγωνίστηκε με πολλές αλλαγές στην σύνθεσή της κατάφερε από νωρίς να πάρει διαφορά ασφαλείας και να εξασφαλίσει τους 2 βαθμούς της νίκης.\nH ομάδα του Δούρειου Ίππου ηττήθηκε εντός έδρας, από την Πρωταθλήτρια της κατηγορίας ομάδας του Σ.Ο. Κατερίνης, με σκορ 3,0-7,0 και κατετάγη στην 6η θέση. Η τελευταία αγωνιστική έδωσε την ευκαιρία στην ομάδα της πόλης μας να κάνει δοκιμές στην σύνθεση της ομάδας με τους μικρούς αθλητές της ακαδημίας που αγωνίστηκαν αφήνοντας ενθαρρυντικά μηνύματα για την συνέχεια.\n13ο ATOMIKO ΠΡΩΤΑΘΛΗΜΑ ΣΚΑΚΙ Κ.Δ. ΜΑΚΕΔΟΝΙΑΣ 2012\nΜε πολλές διακρίσεις για τους αθλητές των τριών συλλόγων της Πτολεμαΐδας ολοκληρώθηκε το 13ο Ατομικό Πρωτάθλημα Σκάκι Κ.Δ. Μακεδονίας 2012 που διεξήχθη από της 16-18/04/2012 στο ξενοδοχείο ‘Παντελίδης’. Μεγάλο αριθμό κυπέλλων και μεταλλίων που απονεμήθηκαν, κατάφεραν να κατακτήσουν τα παιδιά της Πτολεμαΐδας επιβεβαιώνοντας το υψηλό επίπεδο του Σκακιού στην πόλη μας και την εξαιρετική δουλειά που γίνεται εκ μέρους των προπονητών.\nΣυμμετείχαν 85 σκακιστές-τριες από 8 περιοχές( Έδεσσα, Βέροια, Γιαννιτσά, Καστοριά, Κατερίνη, Ποντοκώμη, Πτολεμαΐδα, Φλώρινα) της Κ.Δ.Μακεδονίας. Από τους συλλόγους της Πτολεμαΐδας συμμετείχαν 47σκακιστές-τριες.\nΟι αγώνες πέρα από την ανάδειξη των πρωταθλητών Κεντροδυτικής Μακεδονίας δίνουν και το εισιτήριο για τους τελικούς Ελλάδος που θα διεξαχθούν στην συνέχεια.\nΟι αθλητές- τριες από την Πτολεμαΐδα κατά κατηγορία, είναι:\nΣ.Ο. ΠΤΟΛΕΜΑΪΔΑΣ "ΔΟΥΡΕΙΟΣ ΙΠΠΟΣ"\nΣ.Α. ΠΤΟΛΕΜΑΪΔΑΣ "Ο ΣΚΑΚΙΣΤΑΚΟΣ"\nΣ.Ο.ΠΤΟΛΕΜΑΪΔΑΣ "Ο ΠΤΟΛΕΜΑΙΟΣ"\nΣ. Α.ΠΤΟΛΕΜΑΪΔΑΣ "Ο ΣΚΑΚΙΣΤΑΚΟΣ"\nΣ.Ο.ΠΤΟΛΕΜΑΪΔΑΣ "ΔΟΥΡΕΙΟΣ ΙΠΠΟΣ"\nΣ.Α.ΠΤΟΛΕΜΑΪΔΑΣ "Ο ΣΚΑΚΙΣΤΑΚΟΣ"\n3η θέση στην Ελλάδα στην Β΄ Γυμνασίου η Τσεμπερλίδ...


All is Politics: Εκπρόσωπος Τύπου των ΑΝΕΛ ο Τ. Κουίκ\nΕκπρόσωπος Τύπου των ΑΝΕΛ ο Τ. Κουίκ\nΟ βουλευτής Επικρατείας των Ανεξάρτητων Ελλήνων Τέρενς Κουίκ, ορίστηκε εκπρόσωπος Τύπου του κόμματός του, έπειτα από σχετική εισήγηση του προέδρου των Ανεξάρτητων Ελλήνων, Πάνου Καμμένου και με ομόφωνη απόφαση της Κοινοβουλευτικής Ομάδας.\nΟ κ. Κουίκ, είχε θητεύσει στην ίδια θέση προεκλογικά, ενώ στη συνέχεια μετά τις εκλογές, αποχώρησε και τον αντικατέστησε ο Χρήστος Ζώης.\nΔιευθυντής του γραφείου Τύπου του κόμματος παραμένει ο συνεργάτης του κ. Καμμένου Γιώργος Κούσουλας.


«Οι συνεταιρισμοί στην Ελλάδα έχουν δυναμική, αλλά λείπει η ομοφωνία» | Η Εφημερίδα των Συντακτών\nΟ Vic van Vuuren, κορυφαίο στέλεχος του ILO, της Διεθνούς Οργάνωσης Εργασίας, και επικεφαλής της Ειδικής Ομάδας του ΟΗΕ για την Κ.Αλ.Ο., βρέθηκε στην Αθήνα στο πλαίσιο της ημερίδας που συνδιοργάνωσε το δίκτυο ΚΑΠΑ με θέμα «Oι συνεταιρισμοί και η Κοινωνική και Αλληλέγγυα Οικονομία στην Ελλάδα και τον Κόσμο». Συνδιοργανωτές ήταν η Διεθνής Οργάνωση Συνεταιρισμών CICOPA και το Δίκτυο Social Economy Europe.\nΠλήθος ομιλητών, από την Ελλάδα και το εξωτερικό, συμμετείχαν σε θεματικά εργαστήρια, παρουσιάσεις και ερωταπαντήσεις, σε έναν ζωντανό και ενίοτε οξυμμένο διάλογο για τη νομοθεσία, τις εμπειρίες, τα προβλήματα και τις προκλήσεις του συνεργατισμού. Ο Νοτιοαφρικανός τεχνοκράτης, που τόνιζε την πολυπολιτισμική του ταυτότητα φορώντας παραδοσιακά κοσμήματα και πουκάμισο με αφρικανικά σχέδια, έκλεψε χρόνο μετά το πολύωρο συνέδριο για μια συνέντευξη στην «Εφ.Συν.».\n• Ποια είναι η εικόνα που σχηματίσατε για το συνεταιριστικό κίνημα στην Ελλάδα;\nΤα βασικά συμπεράσματα στα οποία κατέληξα, γνωρίζοντας από κοντά Ελληνες συνεταιριστές και φορείς της Κοινωνικής και Αλληλέγγυας Οικονομίας, συγκλίνουν με την πληροφόρηση που είχαμε από πριν. Αυτό που εγώ θεωρώ ότι ενδέχεται να αποτελέσει εμπόδιο στο συνεταιριστικό κίνημα της Ελλάδας, είναι η έλλειψη ομοφωνίας ανάμεσα σε διαφορετικούς ανθρώπους για το τι είναι και τι δεν είναι κοινωνική και αλληλέγγυα οικονομία. Οι χώρες που έχουν προοδεύσει στην Κ.Αλ.Ο., έχουν ως εφαλτήριο ένα ενιαίο σώμα πολιτών, που καταλήγουν σε κοινές αποφάσεις και προσεγγίζουν την κυβέρνηση με συγκεκριμένες προτάσεις. Στην Ελλάδα βλέπω πολλές αποκλίνουσες απόψεις. Επίσης διακρίνω έλλειψη συνοχής και οργάνωσης ανάμεσα στις διαφορετικές ομάδες της Κ.Αλ.Ο. Υπάρχουν πολλοί, δυναμικοί συνεταιρισμοί σε διαφορετικούς τομείς, υπάρχει τεχνογνωσία, ανοίγονται ευκαιρίες. Ομως για να εφαρμόσεις κοινή εθνική νομοθεσία και στρατηγική για την Κ.Αλ.Ο. πρέπει να έχεις οργανωμένο σχέδιο. Ομως πρέπει όλη αυτή η ενέργεια, οι γνώσεις, οι δυνατότητες να συγκλίνουν σε μια συναινετική άποψη, ώστε να σχηματίσουν ένα ενιαίο συμβουλευτικό σώμα προς την κυβέρνηση, κάνοντας σαφές τι ακριβώς ζητάνε.\n• Σύμφωνα με τη δική σας άποψη, ποιος είναι η κοινή βάση μιας ομοφωνίας για την Κ.Αλ.Ο.;\nΝομίζω πως το πρώτο πράγμα στο οποίο πρέπει να συμφωνήσουμε είναι ότι η Κοινωνική Οικονομία οφείλει να είναι πάνω απ' όλα συμπεριληπτική. Είδα στο συνέδριο ομάδες να υποστηρίζουν ότι η Κ.Αλ.Ο. πρέπει να περιλαμβάνει αποκλειστικά και μόνο επιχειρήσεις κοινωνικού σκοπού. Αν όμως περιοριστείς σε αυτές, σε παγκόσμιο επίπεδο θα μείνεις πίσω. Υπάρχουν ευκαιρίες για μεγαλύτερους συνεταιρισμούς, για την κοινωνική επιχειρηματικότητα, πρέπει να ωφεληθείς από όλες αυτές τις δυνατότητες. Δεν πρέπει να είμαστε περιοριστικοί. Στην ελληνική νομοθεσία διακρίνω μια στενότητα στους ορισμούς για την Κ.Αλ.Ο., ενώ παγκοσμίως η νομοθεσία έχει ευρύτερη βάση. Και αυτό τροφοδοτεί την πρόοδο στη δημιουργία θέσεων εργασίας, την καταπολέμηση της ανεργίας, την ανάπτυξη της Κ.Αλ.Ο. με ρυθμούς ταχύτερους από αυτούς που βλέπουμε στην ελληνική οικονομία.\n• Θεωρείτε δηλαδή ότι ο νέος νόμος για την Κ.Αλ.Ο. είναι περιοριστικός;\nΕίναι ένα βήμα προς τη σωστή κατεύθυνση. Ομως, κατά τη δική μας άποψη, ένας νόμος για την Κ.Αλ.Ο. θα έπρεπε να δημιουργεί ευρύτερη πλατφόρμα, να περιλαμβάνει όλους τους πιθανούς παίκτες. Μπορεί να ισχύει παράλληλα ξεχωριστή νομοθεσία, π.χ. για τους συνεταιρισμούς. Ομως για την ώρα δεν θεωρούμε ότι η ελληνική νομοθεσία συμβαδίζει με το διεθνές επίπεδο, ειδικά χωρών όπου η Κ.Αλ.Ο. είναι πιο ανεπτυγμένη. Βλέπουμε πρόοδο, αλλά θα θέλαμε να δούμε ταχύτερους ρυθμούς, πόσω μάλλον όταν η ελληνική οικονομία έχει δρόμο για να κερδίσει το χαμένο έδαφος.\n• Μπορούν η Κ.Αλ.Ο. και τα συνεταιριστικά εγχειρήματα να αποτελέσουν διέξοδο σε χώρες. όπως η Ελλάδα, που ασφυκτιούν κάτω από ένα δυσβάσταχτο χρέος, πολιτικές λιτότητας και υψηλή ανεργία;\nΗ χώρα μου, η Ν. Αφρική, έχει ακόμα υψηλότερα ποσοστά ανεργίας, μεταξύ 25% και 30%. Δεν είναι μόνο η Κ.Αλ.Ο. που θα λύσει τα προβλήματα. Είναι συνδυασμός πολλών παραγόντων, βιομηχανικής παραγωγής, εθνικού σχεδιασμού, ειδικά της μικρής επιχειρηματικότητας. Οι μικρές επιχειρήσεις είναι πιο κρίσιμες για την υπέρβαση της κρίσης και από την κοινωνική οικονομία. Αυτές θα δημιουργήσουν θέσεις απασχόλησης. Εξίσου κομβικό είναι ένα εκπαιδευτικό σύστημα που θα ενθαρρύνει τη νεανική επιχειρηματικότητα, αντί να παράγει ανέργους. Κάποτε τελείωνες το σχολείο, έβρισκες μια δουλειά, στο δημόσιο ή τον ιδιωτικό τομέα. Αυτές οι μέρες τέλειωσαν. Τώρα πρέπει το εκπαιδευτικό σύστημα να προσανατολίζει τους νέους στο πώς θα δημιουργήσουν τις δικές τους ευκαιρίες απασχόλησης, και η κοινωνική οικονομία είναι λαμπρό πεδίο δράσης.\nΜε σπουδές Νομικής στο Πανεπιστήμιο της Ν. Αφρικής στην Πρετόρια, ο Vic van Vuuren είναι πρόεδρος του Tμήματος Επιχειρήσεων της Διεθνούς Οργάνωσης Εργασίας, του αυτόνομου διακρατικού οργανισμού που συνδέεται με τον ΟΗΕ. Παράλληλα προεδρεύει στη Διυπηρεσιακή Ομάδα Δράσης του ΟΗΕ για την Κ.Αλ.Ο. (unsse.org), που ιδρύθηκε το 2013, με σκοπό να προωθήσει τον διάλογο και τον συντονισμό των φορέων της Κ.Αλ.Ο. και να συμβάλει σε πολιτικές ενίσχυσής τους.\nΣτην ομάδα δράσης του ΟΗΕ συμμετέχουν 18 διεθνείς οργανισμοί, μεταξύ τους οι σημαντικότεροι εκπρόσωποι του παγκόσμιου συνεταιριστικού κινήματος, όπως η Διεθνής Συμμαχία Συνεταιρισμών (International Cooperative Alliance), που εκπροσωπεί 303 φορείς σε 103 χώρες, το Διηπειρωτικό Δίκτυο για την Προώθηση της Κ.Αλ.Ο. (RIPESS) κ.ά. Η τρίτη θέση που κατέχει ο διεθνής εμπειρογνώμονας είναι αυτή του προέδρου της COPAC, της επιτροπής για την Προώθηση και την Προαγωγή των Συνεταιρισμών (www.copac.coop), που αποτελεί συνεργασία της ΙCA με τον ΟΗΕ.


KanePlaka - Ανέκδοτα: Λαθρεμπόριο\n- "Τι άμμο και παπαριές μου λες. Χθεσινός είμαι; Κατέβα αμέσως για έλεγχο."\nΚατεβαίνει αυτός και αρχίζει να ψάχνει ο τελωνιακός μέσα στην άμμο. Μετά από\nδύο ώρες ψαξίματος δε βρίσκει τίποτα και αφήνει τον τύπο να περάσει. Την\nάλλη μέρα το πρωί η ίδια δουλειά. Ο τύπος με το ποδήλατο πλησιάζει, το\nεπίμονου ψαξίματος τον αφήνει να περάσει. Την τρίτη μέρα να σου πάλι ο\nτύπος, καβάλα στο ποδήλατο με τους δύο σάκους να κρέμονται στου ώμους του.\nτίποτα. Επί έξι μήνες, κάθε πρωί ο τύπος ερχότανε, έπινε τον καφέ του όσο ο\nτίποτα. Κόντευε να τρελαθεί. Ένα πρωί δεν άντεξε και του λέει:


«Πάντα ήθελα να κάνω οικογένεια. Δεν ήμουν μια καλλιτέχνης που κοίταζε μόνο τη ματαιοδοξία της», είπε η τραγουδίστρια\nH Νίνα Λοτσάρη σε συνέντευξή της ρωτήθηκε για τον πρώην σύζυγό της και αντέδρασε έντονα όταν ρωτήθηκε για το διαζύγιό της.\n«Ήμασταν 10 χρόνια μαζί. Δεν θέλω να μιλήσω για τον πρώην σύζυγό μου. Έχουμε μαζί δύο κόρες και εννοείται ότι πρέπει να διατηρούμε πολιτισμένες σχέσεις. Τελεία και παύλα. Όταν το σύμπαν ολοκληρώνει κάποιες καταστάσεις, φαίνονται. Σου λέει… μέχρι εδώ γιατί έχω λόγο. Το σύμπαν ξέρει, αλλά αφού έχει αποφασίσει γι’ αυτά τα δύο παιδιά να γίνουν σε αυτό το γάμο, όλα καλά», είπε η τραγουδίστρια στην «On Time».


Little Americas Soho Βουδαπέστη\nRakoczi Ut 14, Βουδαπέστη, Ουγγαρία\nΤο Little Americas Soho προσφέρει γρήγορη πρόσβαση σε εστιατόρια και παμπ στη Βουδαπέστη και επίσης διαθέτει ειδικό χώρο για καπνιστές και ανελκυστήρα. Αυτό το κατάλυμα παρέχει υπηρεσία μεταφοράς από/προς αεροδρόμιο και υπηρεσία σιδερώματος.\nΤοποθετημένο στην περιοχή Κέντρο Βουδαπέστης, το κατάλυμα είναι δίπλα στο σταθμό του μετρό Πλατεία Deak Ferenc και 20 λεπτά απόστασης με τα πόδια από Αλυσσιδωτή Γέφυρα. Συναγωγή και μουσεία βρίσκονται κοντά στο διαμέρισμα. Οι επισκέπτες θα απολαύσουν γαλλική, σύγχρονη και ουγγρική κουζίνα του Spinoza, που βρίσκεται 400 μέτρα μακριά.\nΤο διαμέρισμα προσφέρει δωμάτια με ανεξάρτητη ρύθμιση κλιματισμού, καλωδιακή τηλεόραση με ταινίες κατά παραγγελία, χώρο αποθήκευσης, σίδερο και σιδερώστρα και γραφείο για άνετη διαμονή στη Βουδαπέστη. Διαθέτουν παρκέ και έπιπλα από σκληρό ξύλο. Παρέχονται στρώμα εξαιρετικής ποιότητας και πουπουλένια μαξιλάρια. Υπάρχει μαρμάρινο μπάνιο εξοπλισμένο σεσουάρ, δωρεάν προϊόντα περιποίησης και μπουρνούζια.\nΟι ανέσεις της κουζίνας περιλαμβάνουν φούρνο μικροκυμάτων, πλυντήριο πιάτων, καφετιέρες / τσαγιέρες, ψυγείο και φρυγανιέρα.\nΗ στάση του τραμ Deák Ferenc tér M είναι μόλις 500 μέτρα από το διαμέρισμα.\nGouba Art Market 600 μ\nTeam Escape 250 μ\nGurinpia Makinohara 700 μ\nLittle Americas Soho, Ουγγαρία


ΗΠΑ: 18χρονος έσωσε μητέρα με τα τρία της παιδιά από φλεγόμενο όχημα - 17/09 23:13 : aek365\nΠέμπτη 17 ΣΕΠΤ 2020 - 23:13 0 ΣΧΟΛΙΑ\nΜια πολύ σημαντική πράξη ηρωισμού\nΣε ήρωα της ημέρας αναδείχθηκε ένας 18χρονος από το Κονέκτικατ των ΗΠΑ καθώς έσωσε μια τετραμελή οικογένεια μέσα από το αυτοκίνητό τους, το οποίο είχε παραδοθεί στις φλόγες.\nΟ Τζάστιν Γκάβιν είδε ένα SUV να έχει πάρει φωτιά, καθώς περπατούσε σε έναν γειτονικό δρόμο, σύμφωνα με το αστυνομικό τμήμα του Γουοτερμπέρι, όπου συνέβη το περιστατικό.\n«Φωνάζω,"Σταματήστε το αυτοκίνητο! Το αυτοκίνητό σας έχει πάρει φωτιά! Το αυτοκίνητό σας καίγεται!"», διηγήθηκε ο Γκάβιν.\nΑν και η Πυροσβεστική βρισκόταν ήδη καθ’ οδόν για το σημείο καθώς είχε λάβει πολλές κλήσεις σχετικά με ένα φλεγόμενο όχημα με μια γυναίκα παγιδευμένη μέσα, δεν είχε προλάβει ακόμα να φτάσει. Έτσι, ο Γκάβιν ‘ετρεξε προς τις φλόγες και βοήθησε τη γυναίκα που βρισκόταν μέσα να ξεφύγει ανοίγοντας την πόρτα της.\n«Απλώς ένιωθα ότι αν ήμουν εγώ σε αυτήν την κατάσταση, θα ήθελα να με βοηθήσει κάποιος», είπε ο Γκάβιν, σύμφωνα με πληροφορίες του People. «Υποθέτω ότι το ένστικτό μου ανέλαβ»\n«Καθώς η φωτιά μεγάλωνε, ο Τζάστιν τράβηξε και τα τρία παιδιά από το όχημα, συμπεριλαμβανομένου ενός μωρού μόλις ενός έτους», δήλωσε ο διευθυντής της Αστυνομίας Μάικλ Ντα Σίλβα σε ένα βίντεο στη σελίδα του τμήματος στο Facebook.\n«Ήταν τρομακτικό γιατί δεν ήξερα αν θα μπορούσα να βγάλω τον καθένα εγκαίρως. Και ευτυχώς, το έκανα», ανέφερε.\nΑργότερα εκείνη την ημέρα, ο αρχηγός της αστυνομίας έδωσε στον Γκάβιν ένα «Νόμισμα πρόκλησης» για να τιμήσει τον ηρωισμό του. Το νόμισμα δίνεται συνήθως μόνο σε αξιωματικούς μετά από μια πράξη γενναιότητας.\n«Ελπίζω αυτό το νόμισμα να σου θυμίζει αυτήν την ημέρα και να αναλογίζεσαι την οικογένεια που έσωσες, να αναλογίζεσαι αυτήν την υπέροχη στιγμή στη ζωή σου».\n«Με έκανε να συνειδητοποιήσω ότι η ζωή είναι σύντομη», είπε.


Στην Ινδία το ποδόσφαιρο σώζει ζωές | Το Κουτί της Πανδώρας\nΣτην Ινδία το ποδόσφαιρο σώζει ζωές\nTo Eθνικό Κύπελλο Ενσωμάτωσης ολοκληρώθηκε στην Ινδία, φέρνοντας ξανά στην επικαιρότητα τη σημασία του ποδοσφαίρου ως κοινωνικό εργαλείο.\nΘάνος Σαρρής 12/03/2020 | 09:00\nΗ Λάιλα Κατούν γεννήθηκε σε μια συντηρητική, πατριαρχική οικογένεια, σε μειονοτική κοινότητα στο Μπιχάρ της Ινδίας. Ήταν το πέμπτο παιδί ενός οδηγού ταξί, με περιορισμένο εισόδημα και δυνατότητες. Από μικρό παιδί ερωτεύτηκε το ποδόσφαιρο, το οποίο στον κύκλο και την κοινωνία που μεγάλωνε, ήταν ένα σπορ μόνο για αγόρια. Αψήφησε το περιβάλλον της, έμαθε τους κανονισμούς μόνη της και μάζεψε κοντά όλα τα κορίτσια της γειτονιάς που φοβούνταν. Στα 15 της, παντρεύτηκε κάποιον που δεν γνώριζε, κατόπιν υπόδειξης της οικογένειάς της. Τα όνειρα για επαγγελματική ενασχόληση με το ποδόσφαιρο για λίγο έσβησαν. Όμως ο σύζυγος αποδείχθηκε τελικά απόλυτα υποστηρικτικός, ύψωσε τριγύρω της τείχος προστασίας και τη βοήθησε να μην κόψει ποτέ τους δεσμούς της με το αγαπημένο της παιχνίδι. Φέτος, η Λάιλα εκπροσώπησε την πόλη στην οποία γεννήθηκε στο Εθνικό Κύπελλο Ενσωμάτωσης, το οποίο διοργανώθηκε από τον οργανισμό Slum Soccer.\nΠοδόσφαιρο για την ενσωμάτωση\nΤο Slum Soccer, ή ποδόσφαιρο των φτωχογειτονιών, ξεκίνησε από τον Βιτζάι Μπάρσε, έναν δάσκαλο που κάποτε κάθισε κάτω από ένα δέντρο για να προφυλαχθεί από τη βροχή. Όσο το νερό έπεφτε, παρατήρησε τις ομάδες των παιδιών από τις παραγκουπόλεις που είχαν συγκεντρωθεί και έπαιζαν ποδόσφαιρο με έναν σπασμένο κουβά, ζώντας μια από τις σπάνιες στιγμές απόλυτης ευτυχίας. Ο Μπάρσε τότε κατάλαβε. Ξεκίνησε να προπονεί μια ομάδα σε ένα γειτονικό πάρκο και κάθε εβδομάδα έβλεπε πως τα παιδιά άλλαζαν, έρχονταν πιο κοντά, έχτιζαν δεσμούς και ανέπτυσσαν την αλληλεγγύη και την ομαδικότητα. Το ποδόσφαιρο, πέραν του ότι βοηθούσε τη σωματική τους κατάσταση, έδινε σκοπό στη ζωή τους και ο δικός του ρόλος ήταν κομβικός, κάτι που καταλάβαινε από τον τρόπο που τα παιδιά τον αγκάλιασαν. Έτσι, κατανόησε πλήρως πως η μπάλα μπορεί να γίνει το δικό τους όχημα για την έξοδο από τη φτώχεια.\nΠλέον, το Slum Soccer έχει επτά προγράμματα και τα τελευταία δέκα χρόνια έχει επηρεάσει σχεδόν 70.000 παιδιά σε όλη τη χώρα. Από τις κυριακάτικες προπονήσεις στο πάρκο της γειτονιάς, έχει φτάσει σε σημείο να διοργανώνει προπονητικά καμπ, τουρνουά, εκπαιδευτικές ημερίδες, προγράμματα υγείας και άλλες πρωτοβουλίες που βοηθούν τα παιδιά στην ένταξη και αγκαλιάζοτν τις άστεγες οικογένειες. «Χρησιμοποιούμε το ποδόσφαιρο ως εργαλείο για την κοινωνική αλλαγή», τονίζει χαρακτηριστικά ο Αμπχιζίτ Μπάρσε, γιος του Βιτζάι και νυν ιθύνων νους της διοργάνωσης. Φρόντισε να πάει όλο το πρότζεκτ ένα βήμα πιο πέρα, χρησιμοποιώντας ουσιαστικά την κληρονομιά του πατέρα του για να αναπτύξει μαθησιακά προγράμματα με άξονα την «ασπρόμαυρη θεά». «Η μεγαλύτερη πρόκληση που είχαμε να αντιμετωπίσουμε είχε να κάνει με τον τρόπο που ο κόσμος αντιλαμβάνεται τον αθλητισμό. Συχνά μας λένε ότι είναι καλύτερο για τα παιδιά να περνούν τον χρόνο τους μελετώντας, παρά παίζοντας ποδόσφαιρο. Αυτή η αντίληψη έρχεται από ανθρώπους που δουλεύουν σε όλες τις σφαίρες της ζωής, από δασκάλους, ακόμα και από τους χορηγούς. Όμως αποδείξαμε τη θετική επίδραση του αθλητισμού στις ζωές των παιδιών. Σήμερα, ένας σημαντικός αριθμός ανθρώπων με τους οποίους έχουμε δουλέψει, συνεργάζονται μαζί μας».\nΤα προγράμματα που διοργανώνει ο αθλητισμός αντιμετωπίζουν το παιδί με μια ολιστική προσέγγιση. Του «μιλούν» για τα δικαιώματα και την υγεία, για την ισότητα και τις προκλήσεις της ζωής. Το ποδόσφαιρο αποτελεί το όχημα ώστε αυτό να γίνει με έναν τρόπο διασκεδαστικό, βιωματικό. Τα παιδιά μαθαίνουν να συνυπάρχουν ξεπερνώντας διακρίσεις και στερεότυπα. Όπως τονίζει χαρακτηριστικά ο Μπάρσε: «Αν θέλω να μιλήσω στα παιδιά για την ισότητα των φύλων, απλά βάζω τα κορίτσια και τα αγόρια να παίξουν μαζί ποδόσφαιρο» Και όλο αυτό, επηρεάζει το πως διαμορφώνονται ως χαρακτήρες. Το Slum Soccer λειτουργεί ακόμα και ως πεδίο εύρεσης εργασίας, ανάλογα με τα χαρακτηριστικά που δείχνει ο καθένας που συμμετέχει σε αυτό, ενώ δίνει ξεχωριστή σημασία στην εκπαίδευση. Το πρόγραμμα Edukick που εφαρμόζεται, εστιάζει σε παιδιά από υποβαθμισμένες γειτονιές, τα οποία γεννιούνται σε ένα περιβάλλον που τους στερεί την ευκαιρία. Μέσω του ποδοσφαίρου, νέοι δρόμοι ανοίγονται μπροστά τους. «Η παρακολούθηση στην τάξη μου πλέον αγγίζει το 100%. Παιδιά που φοβούνταν να έρθουν στο σχολείο, πλέον έρχονται με χαρά επειδή θέλουν να παίζουν και να μελετούν στον ίδιο χώρο», είπε στο ντοκιμαντέρ που γυρίστηκε για το Edukick η Φαρχίν Καουσάρ, δασκάλα σε τοπική κοινότητα.\nΣημαντικό ρόλο έχει και το πρόγραμμα για την εξέλιξη του γυναικείου ποδοσφαίρου, στο οποίο γυναίκες όπως η Λάιλα βρίσκουν όσα τους στερεί η κοινωνία. «Μέχρι σήμερα δεν είχα ξαναδεί να παίζουν ποδόσφαιρο σε αυτά τα χώματα. Βλέπω αυτά τα κορίτσια πλέον να παίζουν κάθε μέρα. Πραγματικά το απολαμβάνω ενώ δουλεύω», δήλωσε μια ηλικιωμένη υφάντρια στο ίδιο ντοκιμαντέρ. Έχοντας τη στήριξη του Ιδρύματος της FIFA, το Slum Soccer κέρδισε το 2016 το βραβείο πολυπολιτισμικότητας που έχει θεσπίσει η Παγκόσμια Ποδοσφαιρική Ομοσπονδία, αναγνωρίζοντας τη δουλειά που κάνει. Τότε, έχοντας τη δυνατότητα να μιλήσουν και με παιδιά που έχουν περάσει από το πρόγραμμα, οι άνθρωποι της FIFA άκουσαν τον μικρό Νίκιλ Φούσε να τους λέει: «Αποβλήθηκα, αγνοήθηκα και ντροπιάστηκα από την ίδια μου την κοινότητα, επειδή δεν ήμουν σαν αυτούς. Το ποδόσφαιρο μου πρόσφερε μια διέξοδο. Τώρα έχω περισσότερη αυτοπεποίθηση και έχω τη γνώση για το πώς να κάνω μια καλή προπόνηση. Σίγουρα δεν είμαι και ο καλύτερος ποδοσφαιριστής, όμως αλλάζω το παιχνίδι στην ίδια μου την κοινότητα».\nΡαντεβού στη Φινλανδία\nH έλλειψη στέγης αποτελεί ένα πολύ σημαντικό πρόβλημα στην Ινδία. Σύμφωνα με την απογραφή του 2011, σχεδόν δύο εκατομμύρια άνθρωποι ζουν στον δρόμο, με αρκετές έρευνες να θεωρούν ότι το πραγματικό νούμερο είναι πολύ μεγαλύτερο και έχει εξελιχθεί ραγδαία τα τελευταία χρόνια. Σύμφωνα με τους υπολογισμούς του Slum Soccer, οι άστεγοι στην Ινδία φτάνουν τα 170 εκατομμύρια, την ώρα που σχεδόν 260 εκατομμύρια ζουν με λιγότερα από ένα δολάριο τη μέρα. Στην πλειοψηφία τους είναι γυναίκες και παιδιά. Οι ποδοσφαιρικές και εκπαιδευτικές δραστηριότητες του οργανισμού δεν αγκαλιάζουν μόνο τους άστεγους, αλλά όλους εκείνους που έχουν ανάγκη. Τοξικοεξαρτημένους που βρίσκονται σε απεξάρτηση, παιδιά χωρίς γονείς, νέους και νέες που ζουν σε εξαθλιωμένες συνθήκες.\nΠριν από λίγες μέρες, ολοκληρώθηκε το Εθνικό Κύπελλο Ενσωμάτωσης της Ινδίας, στο οποίο το Slum Soccer αποτελεί διοργανωτή. Από το τουρνουά αυτό, το οποίο συγκέντρωσε 50 ομάδες από όλη τη χώρα για ένα τουρνουά ποδοσφαίρου που έχει πρωταγωνιστή τον άνθρωπο, αναδείχθηκαν οι 8 παίκτες που θα εκπροσωπήσουν τη χώρα στο Παγκόσμιο Κύπελλο Αστέγων, το οποίο θα διεξαχθεί το καλοκαίρι στο Τάμπερε της Φινλανδίας και θα έχει φυσικά και συμμετοχή από την Εθνική Αστέγων της Ελλάδας, η οποία εδώ και αρκετά χρόνια διαδραματίζει πολύ σημαντικό ρόλο στην ένταξη και την ενσωμάτωση. «Ο αθλητισμός και το ποδόσφαιρο συγκεκριμένα έχουν μια πραγματική δύναμη να αλλάξουν ζωές και το Παγκόσμιο Κύπελλο Αστέγων όλα αυτά τα χρόνια είναι ένα πολύ δυνατό παράδειγμα», υποστηρίζει ο συνιδρυτής του τουρνουά, Μελ Γιανγκ. Κάθε διοργάνωση Αστέγων, αναδεικνύει κάθε χρόνο ξεχωριστές ανθρώπινες ιστορίες και δείχνει στην πράξη πως μια μπάλα μπορεί πραγματικά να αλλάξει τον κόσμο...


ΦΩΝΗ ΕΡΓΑΖΟΜΕΝΩΝ STAGE: ΜΕ ΥΠΟΜΟΝΗ ΚΑΙ ΕΠΙΜΟΝΗ ΕΛΠΙΖΟΥΜΕ ΣΤΗΝ ΑΝΑΝΕΩΣΗ ΤΗΣ ΣΥΜΒΑΣΗΣ\nΘΕΛΩ ΝΑ ΕΥΧΑΡΙΣΤΩ ΟΛΟΥΣ ΤΟΥΣ ΣΥΝΑΔΕΛΦΟΥΣ ΤΗΣ ΣΥΜΒΑΣΗΣ ΜΑΣ ΠΟΥ ΑΝΤΑΠΟΚΡΙΘΗΚΑΝΕ ΣΤΗΝ ΔΗΜΙΟΥΡΓΙΑ ΤΟΥ ΝΕΟΥ ΜΑΣ BLOG, ΓΙΑ ΤΑ STAGE ΤΟΥ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ. ΕΠΙΣΗΣ ΝΑ ΕΥΧΑΡΙΣΤΗΣΩ ΚΑΙ ΟΛΟΥΣ ΤΟΥΣ ΕΠΙΣΚΕΠΤΕΣ ΠΟΥ ΒΟΗΘΑΝΕ ΚΑΙ ΣΤΗΡΙΖΟΥΝΕ ΟΛΟΥΣ ΜΑΣ. ΚΑΙ ΤΕΛΟΣ ΝΑ ΕΥΧΑΡΙΣΤΩ ΜΕΣΑ ΑΠΟ ΤΗΝ ΚΑΡΔΙΑ ΜΟΥ ΟΛΟΥΣ ΕΣΑΣ ΠΟΥ ΣΤΕΛΝΕΤΕ Ε-ΜΑΙΛ ΚΑΙ ΓΡΑΦΕΤΕ ΣΤΟ CHAT ΕΤΣΙ ΩΣΤΕ ΝΑ ΒΟΗΘΗΣΕΤΕ ΣΤΟ ΝΑ ΓΙΝΕΙ ΚΑΤΙ ΜΕ ΤΗΝ ΣΥΝΕΧΙΣΗ ΤΟΥ ΠΡΟΓΡΑΜΜΑΤΟΣ.\nΟΠΩΣ ΞΕΡΕΤΕ ΕΔΩ ΚΑΙ ΜΗΝΕΣ, Ο ΠΡΟΕΔΡΟΣ ΤΟΥ ΟΑΕΔ ΑΝΑΚΟΙΝΩΣΕ ΟΤΙ ΘΑ ΣΤΑΜΑΤΗΣΟΥΝΕ ΤΑ STAGE ΠΟΥ ΧΡΗΜΑΤΟΔΟΤΟΥΝΤΑΙ ΑΠΟ ΤΟΝ ΟΑΕΔ, ΕΠΕΙΔΗ ΚΟΒΟΝΤΑΙ ΤΑ ΚΟΙΝΟΤΙΚΑ ΚΟΝΔΥΛΙΑ ΓΙΑ ΤΟ ΣΥΓΚΕΚΡΙΜΕΝΟ ΠΡΟΓΡΑΜΜΑ. ΟΠΟΤΕ ΚΑΝΕΙ ΚΑΙ ΠΟΙΟ ΔΥΣΚΟΛΗ ΤΗΝ ΑΝΑΝΕΩΣΗ ΜΑΣ.\nΣΙΓΟΥΡΑ ΘΑ ΕΞΑΡΤΗΘΕΙ ΑΠΟ ΤΗΝ ΔΙΟΙΚΗΣΗ ΤΩΝ ΦΟΡΕΩΝ ΜΑΣ, ΔΗΛΑΔΗ ΑΠΟ ΕΚΕΙ ΠΟΥ ΔΟΥΛΕΥΟΥΜΕ ΑΜΜΑ ΜΑΣ ΚΡΑΤΗΣΟΥΝΕ Ή ΜΑΣ ΕΝΤΑΞΟΥΝΕ ΣΕ ΚΑΝΕΝΑ ΝΕΟ ΠΡΟΓΡΑΜΜΑ. ΓΙΑ ΝΑ ΓΙΝΕΙ ΑΥΤΟ, ΣΙΓΟΥΡΑ ΘΑ ΠΡΕΠΕΙ ΥΠΑΡΞΕΙ ΚΑΙ ΠΙΕΣΗ ΠΡΟΣ ΤΗΝ ΚΥΒΕΡΝΗΣΗ ΓΙΑ ΝΑ ΜΑΣ ΒΟΗΘΗΣΕΙ. ΜΕΡΙΚΟΙ ΦΟΡΕΙΣ ΕΧΟΥΝΕ ΕΝΗΜΕΡΩΣΕΙ ΤΟΝ ΟΑΕΔ ΕΓΓΡΑΦΩΣ ΟΤΙ ΘΕΛΟΥΝΕ ΝΑ ΜΑΣ ΕΝΤΑΞΟΥΝΕ ΣΤΑ ΠΡΟΓΡΑΜΜΑΤΑ ΤΟΥΣ. ΑΥΤΟ ΕΙΝΑΙ ΑΡΚΕΤΑ ΘΕΤΙΚΟ. ΜΑΚΑΡΙ ΝΑ ΜΑΣ ΚΡΑΤΗΣΟΥΝΕ ΟΛΟΥΣ. ΓΙΑΤΙ ΟΛΟΙ ΕΧΟΥΜΕ ΠΡΟΣΦΕΡΕΙ ΤΟ 100% ΤΟΝ ΔΥΝΑΤΟΤΗΤΩΝ ΜΑΣ ΣΤΟ ΝΑ ΕΙΝΑΙ ΛΕΙΤΟΥΡΓΙΚΟΣ Ο ΔΗΜΟΣΙΟΣ ΤΟΜΕΑΣ. ΟΛΟΙ ΜΑΣ ΔΟΥΛΕΥΟΥΜΕ ΣΑΣ ΝΑ ΕΙΝΑΙ Η ΠΡΑΓΜΑΤΙΚΗ ΜΑΣ ΑΠΑΣΧΟΛΗΣΗ, ΛΕΣ ΚΑΙ ΕΙΜΑΣΤΕ ΜΟΝΙΜΟΙ. ΑΥΤΟ ΕΛΠΙΖΩ ΝΑ ΤΟ ΚΟΙΤΑΞΟΥΝΕ ΟΙ ΥΠΕΥΘΥΝΟΙ ΤΩΝ ΦΟΡΕΩΝ ΜΑΣ.\nΟ ΚΥΡΙΟΣ ΣΚΟΠΟΣ ΜΑΣ ΑΥΤΗ ΤΗΝ ΣΤΙΓΜΗ ΕΙΝΑΙ ΝΑ ΠΑΡΟΥΜΕ ΤΗΝ ΑΝΑΝΕΩΣΗ ΜΕ ΟΠΟΙΟΔΗΠΟΤΕ ΤΡΟΠΟ ΕΤΣΙ ΩΣΤΕ ΝΑ ΕΠΩΦΕΛΗΘΟΥΜΕ ΑΠΟ ΤΗΝ ΠΡΟΣΑΥΞΗΣΗ ΤΟΥ 50% ΓΙΑ ΤΟΝ ΑΣΕΠ. ΑΥΤΟΣ ΗΤΑΝΕ ΚΑΙ Ο ΚΥΡΙΟΣ ΣΚΟΠΟΣ ΠΟΥ ΜΠΗΚΑΜΕ ΣΕ ΑΥΤΟ ΤΟ ΠΡΟΓΡΑΜΜΑ. ΣΙΓΟΥΡΑ ΔΕΝ ΘΑ ΕΙΝΑΙ ΕΥΚΟΛΟ ΕΠΕΙΔΗ ΑΡΚΕΤΗ ΑΠΟ ΕΜΑΣ ΜΠΗΚΑΜΕ ΑΛΛΟΙ ΝΩΡΙΣ ΚΑΙ ΑΛΛΟΙ ΑΡΓΑ ΣΤΟ ΠΡΟΓΡΑΜΜΑ. ΜΕΡΙΚΟΙ ΤΕΛΕΙΩΝΟΥΝΕ ΤΕΛΗ ΙΟΥΛΙΟΥ - ΑΡΧΕΣ ΑΥΓΟΥΣΤΟΥ(Α' ΦΑΣΗ), ΑΛΛΟΙ ΤΟΝ ΣΕΠΤΕΜΒΡΙΟ(Β' ΦΑΣΗ), ΜΕΡΙΚΟΙ ΑΛΛΟΙ ΟΚΤΩΒΡΙΟ-ΑΡΧΕΣ ΝΟΕΜΒΡΙΟΥ (Γ' ΦΑΣΗ) ΚΑΙ ΤΕΛΟΣ ΚΑΠΟΙΟΙ ΑΛΛΟΙ ΤΕΛΕΙΩΝΟΥΝΕ ΔΕΚΕΜΒΡΙΟ (Δ' ΦΑΣΗ) ΟΠΩΣ ΕΓΩ. ΟΠΟΤΕ ΠΙΘΑΝΟΝ ΜΙΑ ΑΝΑΝΕΩΣΗ ΘΑ ΑΡΓΗΣΕΙ ΝΑ ΕΡΘΕΙ ΣΥΝΤΟΜΑ ΕΠΕΙΔΗ ΥΠΑΡΧΟΥΝΕ ΠΟΛΛΟΙ ΑΠΟ ΕΜΑΣ ΠΟΥ ΕΙΝΑΙ ΔΙΑΣΚΟΡΠΙΣΜΕΝΗ ΣΕ ΔΙΑΦΟΡΕΣ ΦΑΣΕΙΣ. ΟΠΟΤΕ ΚΑΛΟ ΕΙΝΑΙ ΓΙΑ ΑΥΤΟΥΣ ΠΟΥ ΤΕΛΕΙΩΝΟΥΝΕ ΝΩΡΙΣ ΤΟ ΠΡΟΓΡΑΜΜΑ ΝΑ ΔΟΥΛΕΨΟΥΝΕ ΚΑΙ ΤΙΣ ΑΔΕΙΕΣ ΤΟΥΣ ΚΑΙ ΝΑ ΠΕΡΙΜΕΝΟΥΝΕ. ΠΙΘΑΝΟΛΟΓΩ ΟΤΙ ΝΟΕΜΒΡΙΟ ΜΕ ΔΕΚΕΜΒΡΙΟ ΘΑ ΑΣΧΟΛΗΘΟΥΝΕ ΜΕ ΕΜΑΣ,(ΠΙΘΑΝΟΛΟΓΩ)ΑΛΛΑ ΚΑΙ ΔΕΝ ΕΙΝΑΙ ΤΙΠΟΤΑ ΣΙΓΟΥΡΟ ΣΕ ΑΥΤΗ ΤΗΝ ΧΩΡΑ, ΜΠΟΡΕΙ ΚΑΙ ΑΥΡΙΟ ΝΑ ΜΑΣ ΑΝΑΝΕΩΣΟΥΝΕ, ΜΠΟΡΕΙ ΚΑΙ 31/12. ΟΛΑ ΤΑ ΕΧΩ ΔΕΙ ΦΕΤΟΣ ΜΕ ΤΗΣ ΑΛΛΕΣ ΣΥΜΒΑΣΕΙΣ.\nΚΑΠΟΙΟΙ ΑΝΑΦΕΡΘΗΚΑΝΕ ΣΤΗΝ ΔΗΜΙΟΥΡΓΙΑ ΣΩΜΑΤΕΙΟΥ. ΤΟ ΝΑ ΦΤΙΑΞΕΙΣ ΕΝΑ ΣΩΜΑΤΕΙΟ ΧΡΕΙΑΖΕΤΑΙ ΠΑΝΩ ΑΠΟ ΟΛΑ ΚΟΤΣΙΑ,ΥΠΟΜΟΝΗ,ΕΠΙΜΟΝΗ ΚΑΙ ΠΑΝΩ ΑΠΟ ΟΛΑ ΣΥΝΕΡΓΑΣΙΑ ΜΕ ΟΛΟΥΣ ΑΥΤΟΥΣ ΠΟΥ ΘΑ ΘΕΛΟΥΝΕ ΝΑ ΣΥΜΠΕΡΙΛΗΦΘΟΥΝΕ ΣΤΟ ΣΩΜΑΤΕΙΟ. ΟΛΟΙ ΠΡΕΠΕΙ ΝΑ ΣΥΜΜΕΤΕΧΟΥΝΕ ΑΠΟ ΚΟΙΝΟΥΣ ΣΕ ΟΤΙ ΓΙΝΕΤΑΙ. ΟΧΙ 2 Η 3 ΑΤΟΜΑ ΚΑΙ ΟΙ ΑΛΛΟΙ ΝΑ ΠΙΝΟΥΝΕ ΤΟΝ ΚΑΦΕ ΤΟΥΣ ΣΤΗΝ ΠΑΡΑΛΙΑ. Η ΣΚΕΨΗ ΜΟΥ ΕΙΝΑΙ ΕΝΑ ΣΩΜΑΤΕΙΟ ΜΕ ΠΡΑΓΜΑΤΙΚΗ ΔΥΝΑΜΗ ΚΑΙ ΔΥΝΑΜΙΚΗ ΠΑΡΟΥΣΙΑ ΣΕ ΣΥΝΑΝΤΗΣΕΙΣ ΜΕ ΤΗΝ ΚΕΝΤΡΙΚΗ ΕΞΟΥΣΙΑ. ΔΕΝ ΘΕΛΩ ΝΑ ΦΤΙΑΞΟΥΝΕ ΕΝΑ ΣΩΜΑΤΕΙΟ ΚΑΙ ΝΑ ΤΟ ΧΡΗΣΙΜΟΠΟΙΗΣΟΥΜΕ ΕΤΣΙ ΩΣΤΕ ΝΑ ΑΠΟΚΟΜΙΖΟΥΝΕ ΟΦΕΛΟΙ ΜΕΡΙΚΟΙ, ΧΡΗΣΙΜΟΠΟΙΩΝΤΑΣ ΤΑ ΜΕΛΗ ΓΙΑ ΝΑ ΔΕΙΞΟΥΜΕ ΟΤΙ ΕΙΜΑΣΤΕ ΠΟΛΛΟΙ. ΑΠΟ ΚΟΙΝΟΥ ΠΡΕΠΕΙ ΝΑ ΓΙΝΕΙ ΚΑΤΙ. ΑΥΤΟ ΠΡΕΠΕΙ Ο ΚΑΘΕΝΑΣ ΝΑ ΤΟ ΣΚΕΦΤΕΙ ΑΠΟ ΜΟΝΟΣ ΤΟΥ. Ο ΚΑΘΕΝΑΣ ΕΙΝΑΙ ΕΛΕΥΘΕΡΟΣ ΝΑ ΠΕΙ ΤΗΝ ΑΠΟΨΗ ΤΟΥ ΕΙΤΕ ΣΤΟ Ε-ΜΑΙΛ ΕΙΤΕ ΣΤΟ CHAT. ΕΛΕΥΘΕΡΙΑ ΕΧΟΥΜΕ. ΟΛΟΙ ΜΙΛΑΜΕ ΕΛΕΥΘΕΡΑ ΚΑΙ ΨΗΦΙΖΟΥΜΕ ΕΛΕΥΘΕΡΑ. ΟΛΟΙ ΣΥΜΜΕΤΕΧΟΥΜΕ ΣΤΑ ΚΟΙΝΑ ΑΝΕΞΑΡΤΗΤΩΣ ΦΥΛΗΣ,ΧΡΩΜΑΤΟΣ, ΚΑΙ ΟΙΚΟΝΟΜΙΚΗΣ ΘΕΣΗΣ. ΜΕ ΤΗΝ ΕΛΕΥΘΕΡΙΑ ΤΟΥ ΨΗΦΟΥ ΜΑΣ ΕΚΛΕΓΟΥΜΕ ΑΥΤΟΥΣ ΠΟΥ ΠΡΑΓΜΑΤΙΚΑ ΠΡΕΠΕΙ ΝΑ ΜΑΣ ΕΚΠΡΟΣΩΠΗΣΟΥΝΕ.\nΣΙΓΟΥΡΑ ΕΙΜΑΣΤΕ ΣΤΗΝ ΚΑΡΔΙΑ ΤΟΥ ΚΑΛΟΚΑΙΡΙΟΥ ΚΑΙ ΚΑΠΟΙΑ ΠΡΑΓΜΑΤΑ ΕΙΝΑΙ ΣΤΑΣΙΜΑ. ΑΣ ΚΑΝΟΥΜΕ ΛΙΓΟ ΥΠΟΜΟΝΗ ΣΧΕΤΙΚΑ ΜΕ ΤΙΣ ΣΥΜΒΑΣΕΙΣ ΠΟΥ ΛΗΓΟΥΝΕ ΤΩΡΑ, ΕΙΝΑΙ ΔΥΣΚΟΛΟ ΑΥΤΗ ΤΗΝ ΧΡΟΝΙΚΗ ΣΤΙΓΜΗ ΚΑΠΟΙΟΣ ΝΑ ΑΣΧΟΛΗΘΕΙ ΜΕ ΕΜΑΣ. ΟΠΟΤΕ ΥΠΟΜΟΝΗ ΑΥΤΗ ΤΗΝ ΣΤΙΓΜΗ, ΔΟΥΛΕΨΤΕ ΤΙΣ ΑΔΕΙΕΣ ΣΑΣ. ΣΙΓΟΥΡΑ ΔΕΝ ΜΠΟΡΟΥΜΕ ΝΑ ΤΑ ΘΕΛΟΥΜΕ ΟΛΑ ΤΩΡΑ.\nΣΑΣ ΕΥΧΟΜΑΙ ΚΑΛΟ ΚΑΛΟΚΑΙΡΙ ΚΑΙ ΚΑΛΗ ΞΕΚΟΥΡΑΣΗ.\nΚΑΙ ΥΠΟΜΟΝΗ ΟΛΑ ΘΑ ΓΙΝΟΥΝΕ. ΑΠΛΩΣ ΝΑ ΕΧΟΥΜΕ ΚΑΙ ΟΛΟΙ ΜΑΣ ΤΑ ΜΑΤΙΑ ΜΑΣ ΑΝΟΙΧΤΑ ΚΑΙ ΝΑ ΣΥΝΕΡΓΑΖΟΜΑΣΤΕ, ΝΑ ΑΞΙΟΠΟΙΟΥΜΕ ΤΙΣ ΠΛΗΡΟΦΟΡΙΕΣ ΠΟΥ ΜΑΣ ΔΙΝΟΥΝΕ, ΚΑΙ ΝΑ ΤΙΣ ΜΟΙΡΑΖΟΜΑΣΤΕ.\n(Εγω θα ειμαι εδω, προετοιμάζομαι για τον διαγωνισμο για τις εφοριες οποτε και αν γινει).\nΑναρτήθηκε από tasos στις 4:21 μ.μ.


Αριθμό μοντέλου: ζεύξης\n1 3/4 ίντσα\nΤα μανίκια συζεύξεών μας είναι διαθέσιμα και με τις συζεύξεις τύποι μισό-γεφυρών και πλήρης-γεφυρών, καθώς επίσης και προσαρμοστών.\nΗ σύζευξη ημι-γεφυρών, είναι μακράν η δημοφιλέστερη, έχει μια μικρή non-threaded γέφυρα στο κέντρο. Η ράβδος τρυπανιών δεν μπορεί να περάσει κλωστή μετά από το κέντρο των συζεύξεων, και την άκρη μερίδων ράβδων μικρότερων διαμέτρων μαζί στην περιοχή κεντρικών γεφυρών της σύζευξης. Οι συζεύξεις ημι-γεφυρών είναι ταιριαγμένες υψηλές μηχανές ροπής. Το περισσότερο σχοινί (ρ) και οι τραπεζοειδείς (τ) περασμένες κλωστή συζεύξεις ημι-γεφυρώνονται.\nΗ πλήρης σύζευξη γεφυρών έχει ένα μεγάλο πλεονέκτημα ότι αποβάλλει θετικά τη δυνατότητα για τη σύζευξη να συρθεί κατά μήκος των περασμένων κλωστή ενώσεων. Αυτές οι συζεύξεις, χρησιμοποιούνται χαρακτηριστικά σε ένα τραπεζοειδές νήμα, στην εφαρμογή διάτρυσης επιφάνειας, έχουν τα καλύτερα χαρακτηριστικά αποσύνδεσης και τείνουν να διατηρήσουν τις σφιχτότερες ενώσεις. Οι συζεύξεις πλήρης-γεφυρών έχουν τη λιγότερη πιθανότητα και είναι καταλληλότερες στις μηχανές που εξοπλίζονται με την ανεξάρτητη περιστροφή.\n_προσαρμοστής σύζευξη είμαι χρησιμοποιώ όταν αλλάζω από ένας νήμα τύπος, ή μέγεθος, άλλος και είμαι χαρακτηριστικά απαιτώ μόνο σε ειδικές περιπτώσεις.\nR25 μανίκι συζεύξεων\nR28 μανίκι συζεύξεων\nR32 μανίκι συζεύξεων\nR38 μανίκι συζεύξεων\nπερασμένη κλωστή σύζευξη,\nεργαλείο διατρήσεων βράχου


Την πόρτα της εξόδου θα δουν 8.000 - 10.000 εργαζόμενοι στις τράπεζες - Volosday.gr - Το ενημερωτικό site της Μαγνησίας\nΑριστούχος στη Μαγνησία απόφοιτος του ΓΕΛ Νέας Αγχιάλου... 11 Ιουλίου 2020\nCAS: Παίρνει πίσω τους 7 βαθμούς ο ΠΑΟΚ, παραμένει η ποινή στην Ξάνθη!... 10 Ιουλίου 2020\n23 Δεκεμβρίου 20150169\nΑποεπένδυση από τα Βαλκάνια, δραστική μείωση του δικτύου των καταστημάτων αλλά και του προσωπικού είναι οι τομείς στους οποίους οι τράπεζες υποχρεώνονται να εστιάσουν τον επόμενο ενάμιση χρόνο. Οι τράπεζες καλούνται να εφαρμόσουν τα πλάνα αναδιάρθρωσης για τα οποία έχουν δεσμευτεί στην Επιτροπή Ανταγωνισμού της Ε.Ε. (DG Comp) και στον SSM. Οδηγούμαστε σε ένα μοντέλο σύμφωνα με το οποίο οι ελληνικές τράπεζες θα είναι περισσότερο εσωστρεφείς και επικεντρωμένες στον πυρήνα των κλασικών τραπεζικών εργασιών, καθώς αρκετές από τις θυγατρικές εταιρείες των τραπεζικών ομίλων θα πουληθούν.\nΗ μείωση του κόστους είναι η κοινή συνισταμένη των σχεδίων αναδιάρθρωσης. Στο πλαίσιο αυτό, οι τράπεζες θα μειώσουν σημαντικά το προσωπικό τους, όπως και τον αριθμό των καταστημάτων τους. Άλλωστε δεδομένης της συγκέντρωσης του κλάδου που δημιούργησε στρεβλώσεις, οι οποίες δεν έχουν ακόμη εξισορροπηθεί, αλλά και της σημαντικής αύξησης των χρηστών του web banking, η δραστική συρρίκνωση των τραπεζικών δικτύων είναι αναπόφευκτη.\nΟι εκτιμήσεις που διατυπώνουν τραπεζικά στελέχη είναι ότι κατά τον επόμενο ενάμιση χρόνο θα υπάρξει μείωση του προσωπικού κατά 8.000-10.000 εργαζομένους. Ηδη υπάρχουν πληροφορίες ότι σχεδιάζονται προγράμματα εθελουσίας από τις τράπεζες που θα πραγματοποιηθούν το επόμενο εξάμηνο. Τα συγκεκριμένα προγράμματα σε συνδυασμό με τις αποχωρήσεις λόγω συνταξιοδοτήσεων είναι τα ήπια μέσα που θα χρησιμοποιηθούν. Ανάλογα με τα αποτελέσματα θα επανεκτιμηθεί η κατάσταση και θα ληφθούν αποφάσεις.\nΟι τράπεζες δεν παρουσιάζουν από πλευράς προσωπικού και δικτύου τις ίδιες ανάγκες. Γενικότερα, τα τελευταία χρόνια έχουν κλείσει μεγάλο αριθμό καταστημάτων. Για παράδειγμα, η Εθνική Τράπεζα, η οποία δεν απορρόφησε κάποιον ανταγωνιστή στον τελευταίο κύκλο συγχωνεύσεων, έχει καλύψει ήδη τον στόχο για τη μείωση των καταστημάτων. Συγκεκριμένα, ο αριθμός τους έχει μειωθεί σε 527 έναντι στόχου 550 καταστημάτων που έχει τεθεί για το 2017. Οσον αφορά όμως το προσωπικό της, στην Ελλάδα από περίπου 12.300 εργαζομένους σήμερα η Εθνική πρέπει να τους περιορίσει έως το 2017 στους 10.695. Για τη Eurobank στα σχέδια αναδιάρθρωσης προβλέπεται μείωση των καταστημάτων της στην Ελλάδα έως το τέλος του 2017 στα 510 και του αριθμού των υπαλλήλων στους 9.800.\nΜέσα στο 2016 θα μπουν τίτλοι τέλους και στο φιλόδοξο άνοιγμα που έκαναν τα τελευταία χρόνια οι ελληνικές τράπεζες στα Βαλκάνια. Οι εξελίξεις αναμένεται να είναι ραγδαίες και πολλές συμφωνίες πώλησης θυγατρικών εκτιμάται ότι θα ανακοινώνονται αλλεπάλληλα μέχρι τον Ιούνιο 2016. Η πιο ώριμη κίνηση προς την κατεύθυνση της αναδίπλωσης από τις αγορές των γειτονικών χωρών είναι η πώληση της Finansbank από την Εθνική στην Qatar National Bank.\nΓαλλία: Αναθεωρείται το Σύνταγμα μετά το μακελειό στο Παρίσι\n20 Δεκεμβρίου 20150236\n19 Σεπτεμβρίου 20190155\n20 Μαρτίου 20200129


Αισιόδοξος για την τουρκική οικονομία, παρά την ύφεση, δηλώνει ο Αλμπαϊράκ | Η ΚΑΘΗΜΕΡΙΝΗ\nΟ Τούρκος υπουργός Οικονομικών Μπεράτ Αλμπαϊράκ προβλέπει ραγδαία αποκλιμάκωση του πληθωρισμού σε «μονοψήφιο ποσοστό» μέχρι το φθινόπωρο. Την ίδια στιγμή, όμως, υπόσχεται στους Τούρκους ψηφοφόρους πως τα επιτόκια της τουρκικής λίρας σύντομα θα μειωθούν.\n20 Μαρτίου, 2019 20.03.2019 • 10:32\nΕνώ η Τουρκία βαδίζει προς τις δημοτικές εκλογές έχοντας διολισθήσει σε ύφεση και με πληθωρισμό 20%, ο Τούρκος υπουργός Οικονομικών Μπεράτ Αλμπαϊράκ δηλώνει αισιόδοξος τόσο για την τουρκική οικονομία όσο και για τις εξελίξεις στο μέτωπο των τιμών.\nΜιλώντας χθες σε δημοσιογράφους, ο κ. Αλμπαϊράκ προέβλεψε ραγδαία αποκλιμάκωση του πληθωρισμού σε «μονοψήφιο ποσοστό» μέχρι το φθινόπωρο. Την ίδια στιγμή, όμως, υπόσχεται στους Τούρκους ψηφοφόρους πως τα επιτόκια της τουρκικής λίρας σύντομα θα μειωθούν. Μοιάζει, έτσι, να υιοθετεί τις ανορθόδοξες απόψεις περί νομισματικής πολιτικής που έχει υποστηρίξει ο Ταγίπ Ερντογάν, πως τα υψηλά επιτόκια ευθύνονται για τον πληθωρισμό. Η ελεύθερη πτώση που σημείωσε πέρυσι η τουρκική λίρα οδήγησε τον δείκτη στα υψηλότερα επίπεδα των τελευταίων 15 ετών τον Οκτώβριο, οπότε κορυφώθηκε στο 25%. Μεσολάβησε η παρέμβαση της Τράπεζας της Τουρκίας που αύξησε τα επιτόκια στο 24% και ο πληθωρισμός αποκλιμακώθηκε περίπου στο 20% τον Φεβρουάριο.\nΕχουν, ωστόσο, αποδειχθεί ατελέσφορες οι προσπάθειες της κυβέρνησης Ερντογάν να τιθασεύσει τον πληθωρισμό με αντισυμβατικές μεθόδους, όπως, για παράδειγμα, τα κρατικά μανάβικα που προσέφεραν οπωροκηπευτικά σε χαμηλές τιμές. Οι τιμές των υπόλοιπων ειδών πρώτης ανάγκης που πωλούνται στα τουρκικά σούπερ μάρκετ παραμένουν υψηλές και έτσι ο δείκτης εξακολουθεί να βρίσκεται σε ανησυχητικά υψηλά επίπεδα πλήττοντας την αγοραστική δύναμη των Τούρκων. Σύμφωνα με τις εκτιμήσεις οικονομολόγων, ο πληθωρισμός στην Τουρκία θα υποχωρήσει περίπου στο 15% προς τα τέλη του έτους. Στο μεταξύ, η τουρκική λίρα στη διάρκεια του 2018 έφτασε να χάνει περίπου το 45% της αξίας της έναντι του δολαρίου. Ανέκαμψε, βέβαια, μετά την αύξηση των επιτοκίων τον Σεπτέμβριο, αλλά παραμένει υποτιμημένη κατά περίπου 30% έναντι του δολαρίου. Το δολάριο αντιστοιχεί τώρα σε 5,4760 τουρκικές λίρες.\nΣε ό,τι αφορά την ανάπτυξη, ο Τούρκος υπουργός Οικονομικών προέβλεψε χθες πως η οικονομία της χώρας θα σημειώσει ικανοποιητική πορεία το πρώτο τρίμηνο του έτους και ενδεχομένως θα αποφύγει τα δύο συναπτά τρίμηνα συρρίκνωσης του ΑΕΠ, δηλαδή τον τεχνικό ορισμό της ύφεσης. Την περασμένη εβδομάδα δόθηκαν στη δημοσιότητα στοιχεία για το τέταρτο τρίμηνο του περασμένου έτους που εμφανίζουν συρρίκνωση της τουρκικής οικονομίας. Εχει προηγηθεί η επιβράδυνση το τρίτο τρίμηνο. Επιβεβαίωσαν, έτσι, τις προβλέψεις των οικονομολόγων ότι η τουρκική οικονομία διολισθαίνει σε ύφεση. Η πλειονότητα των οικονομολόγων προεξοφλεί ότι η τουρκική οικονομία θα συρρικνωθεί τα δύο πρώτα τρίμηνα του 2019 προτού επιστρέψει σε θετικούς ρυθμούς ανάπτυξης.


Κοροναϊός – Οικονομία : Το πακέτο μέτρων του ΣΥΡΙΖΑ και η αξιολόγησή του από την κυβέρνηση - thebanker.gr\nΚατά τον Αλέξη Τσίπρα που παρουσίασε σήμερα το πρόγραμμα του ΣΥΡΙΖΑ για την οικονομία το δίλημμα έχει ως εξής: Ή μένουμε όρθιοι με γενναία μέτρα στήριξης της οικονομίας τώρα ή αύριο όταν τελειώσει η πανδημία, αντικρίζουμε συντρίμμια και μπαίνουμε σε νέες περιπέτειες.\nΗ συγκράτηση του χρέους και το νέο μνημόνιο\nΣτο πλαίσιο αυτό ο ΣΥΡΙΖΑ αιτείται, χωρίς παραπανίσιες κραυγές, κατ’ ουσίαν προς την κυβέρνηση να χρησιμοποιήσει το μαξιλάρι ασφαλείας της οικονομίας και να αντλήσει από εκεί 14 δις ευρώ τα οποία να μετατραπούν σε άμεσα μέτρα στήριξης της οικονομίας (προς εργαζόμενους και επιχειρήσεις) και επίσης να δώσει άλλα 12 δις ευρώ ενέσεις ρευστότητας.\nΩς εκ τούτου κατά το ΣΥΡΙΖΑ και τον Αλέξη Τσίπρα τα μέτρα είναι κοστολογημένα και κυρίως έχουν το πλεονέκτημα ότι το κόστος τους δεν θα μεταφραστεί σε αύξηση του δημοσίου χρέους.\nΜάλιστα ο Ευκλείδης Τσακαλώτος υποστήριξε πως αν η κυβέρνηση εφαρμόσει τώρα αμέσως και στο σύνολό του το πακέτο με τη δέσμη των 10 μέτρων που παρουσίασε ο Αλέξης Τσίπρας, τότε θα στηριχτεί και η προοπτική της γρήγορης ανάκαμψης και κατά συνέπεια θα υπάρξει περαιτέρω συμβολή στο να κρατηθεί στα σημερινά πάνω κάτω επίπεδα το δημόσιο χρέος.\nΑπό τη μεριά της η κυβέρνηση ενώ φαίνεται να απορρίπτει τουλάχιστον κάποιες από τις δέσμες των μέτρων, κρατά μάλλον χαμηλούς τόνους δίνοντας την αίσθηση ότι τα πακέτα μέτρων που εφαρμόζει η ίδια σε σχέση με αυτό που εξήγγειλε ο ΣΥΡΙΖΑ δεν απέχουν και πάρα πολύ.\nΜικρές διαφορές – κίνδυνος δημοσιονομικού κενού\nΕίναι χαρακτηριστικές οι αναφορές του κυβερνητικού εκπροσώπου Στέλιου Πέτσα στο βραδινό δελτίο της ΕΡΤ, όπου ανέφερε πως «δεν είναι και πολύ διαφορετικά» και είναι «μικρές οι διαφορές».\nΤο επιχείρημα του κυβερνητικού εκπροσώπου είναι πως το συνολικό σχέδιο που εφαρμόζει η κυβέρνηση με τα τέσσερα πακέτα μέτρων που έχουν ανακοινώσει οι κ.κ. Σταϊκούρας, Βρούτσης και Άδωνις Γεωργιάδης κοστολογείται στα 24 δις ευρώ συνολικά.\nΤην ίδια στιγμή το πακέτο μέτρων του ΣΥΡΙΖΑ είναι 26 δις ευρώ στο σύνολό του και ως εκ τούτου κατά τα κυβερνητικά στελέχη, η διαφορά των 2 δις ευρώ δείχνει συγκλίνουσα λογική.\nΩστόσο η κυβέρνηση απορρίπτει· βλέπει «παγίδα» στην πρόταση του ΣΥΡΙΖΑ για αναστολή 6μηνη ή και 9μηνη των φορολογικών υποχρεώσεων. Κατά τον κ. Πέτσα αυτό θα σημάνει 12 δις ευρώ στην απώλεια των εσόδων και ως εκ τούτου υπάρχει ο κίνδυνος όχι μόνο ταμειακού αλλά και δημοσιονομικού προβλήματος.\nΣε αυτή τη λογική η κυβέρνηση απορρίπτει τη βασική φιλοσοφία της πρότασης του ΣΥΡΙΖΑ. Μάλιστα ο κ. Πέτσας ανέφερε χαρακτηριστικά για το παραπάνω ζήτημα ότι στον ΣΥΡΙΖΑ «μπερδεύουν το λογαριασμό».\nΕίναι χαρακτηριστικό ότι η κυβέρνηση στο θέμα των φορολογικών εσόδων έχει εστιάσει κυρίως στην παροχή μιας έκπτωσης για όσους καταφέρουν να εξοφλήσουν έγκαιρα τις υποχρεώσεις τους.\nΣτο πλαίσιο αυτό άλλωστε από τις προηγούμενες ημέρες τόσο ο πρωθυπουργός Κυριάκος Μητσοτάκης όσο και ο υπουργός Οικονομικών Χρήστος Σταϊκούρας υπαινίσσονταν «ανεύθυνη πλειοδοσία» που θα οδηγήσει σε ένα νέο μνημόνιο.\nΑπό την πλευρά του πάντως ο Ευκλείδης Τσακαλώτος υποστήριξε ότι το νέο μνημόνιο θα έρθει αν δεν παρθούν έγκαιρα τα μέτρα που προτείνει ο ΣΥΡΙΖΑ και η κυβέρνηση μείνει να περιμένει το τέλος της πανδημίας.\nΗ διαμάχη για το βάθος της ύφεσης\nΣε κάθε περίπτωση οι όποιες διαφορές κυβέρνησης και ΣΥΡΙΖΑ στη μεθοδολογία και το μείγμα των μέτρων που επαγγέλλονται, μάλλον οφείλεται σε διαφορετικές εκτιμήσεις γύρω από το χαρακτήρα, το βάθος και την έκταση που θα έχει η επερχόμενη ύφεση.\nΣτην κυβέρνηση θεωρούν ότι θα είναι μεν σημαντική ωστόσο θα είναι παροδική.\nΣτο δε, ΣΥΡΙΖΑ θεωρούν ότι θα είναι πιο σοβαρή και ως εκ τούτου απαιτούνται από τώρα δραστικές παρεμβάσεις για να ανακόψουν την δυναμική της.\nΤα εργασιακά και το λεφτόδεντρο\nΑπό το σύνολο των μέτρων τόσο της κυβέρνησης όσο και των προτάσεων του ΣΥΡΙΖΑ μέχρι στιγμής η βασική διαφορά –υπάρχουν και άλλες, αλλά ήσσονος σημασίας σε σχέση με αυτή- έγκειται στα εργασιακά.\nΟ ΣΥΡΙΖΑ διαφωνεί με το μέτρο της αναστολής των συμβάσεων και τη λογική της χορήγησης ενός επιδόματος, καθώς επίσης και με το καθεστώς της εκ περιτροπής εργασίας που οδηγεί σε μειώσεις μισθών κατά 50%.\nΟ Αλέξης Τσίπρας στο συγκεκριμένο τομέα πρότεινε πλήρη κάλυψη μισθού, ασφαλιστικών εισφορών και δώρου Πάσχα των εργαζομένων του ιδιωτικού τομέα μέχρι τέλη Μαΐου. Επιδότηση των ελεύθερων επαγγελματιών και αυτοαπασχολούμενων με ποσό ίσο με το 1/12 του περσινού τους εισοδήματος για κάθε μήνα μέχρι τα τέλη Μαΐου.\nΟ ΣΥΡΙΖΑ κοστολογεί την παραπάνω παρέμβαση στα 8,5 δις ευρώ.\nΠάντως η κυβέρνηση μέχρι στιγμής απέφυγε να μπει σε μια συζήτηση για κάθε μέτρο ξεχωριστά και περιορίστηκε στην ανάδειξη της διαφορετικής φιλοσοφίας γύρω από την εξεύρεση των πόρων για τη χρηματοδότηση των μέτρων.\nΣημειώνεται ωστόσο ότι όταν η κυβέρνηση εγκαλούνταν για τις παρεμβάσεις της στα εργασιακά από την αντιπολίτευση, το επιχείρημα που αντέτεινε ήταν πως για να υπάρχουν εργαζόμενοι, πρέπει να μπορούν να επιβιώσουν οι επιχειρήσεις καθώς «δεν υπάρχουν λεφτόδεντρα».\nEurogroup – η επόμενη μέρα: Ο φόβος ενός νέου μνημονίου – σε θέση μάχης κόμματα και κυβέρνηση


ΔΕΚΑ ΠΡΑΓΜΑΤΑ ΓΙΑ ΤΗ ΨΥΧΙΚΗ ΣΚΛΗΡΟΤΗΤΑ & ΜΟΤΟΚΡΟΣ - Motocross Action Magazine\nΔΕΚΑ ΠΡΑΓΜΑΤΑ ΣΧΕΤΙΚΑ ΜΕ ΤΗΝ ΨΥΧΙΚΗ ΠΡΟΣΟΧΗ & ΜΟΤΟΚΡΟΣ\nOn 28 Ιουνίου 2019 Τελευταία ενημέρωση 28 Ιουνίου 2019\n(1) Προώθηση. Οι ψυχικά σκληροί αναβάτες τείνουν να έχουν πολύ θετικές συμπεριφορές. Αντιμετωπίζουν προκλήσεις όπως όλοι οι άλλοι, αλλά όταν έρθουν οι δοκιμές, προχωρούν. Οι ισχυρότεροι αναβάτες απολαμβάνουν τις προκλήσεις επειδή ξέρουν ότι θα αποκτήσουν ψυχική δύναμη κατακτώντας τους. Το πρώτο κλειδί για να γίνει ψυχικά σκληρό είναι να συνειδητοποιήσουμε ότι οι προκλήσεις θα έρθουν. Το δεύτερο βήμα είναι να τα αντιμετωπίσουμε κατευθείαν.\n(2) Οπτικοποίηση. Η οπτική απεικόνιση πριν από τον αγώνα είναι τόσο απλή όσο το κλείσιμο των ματιών σας και η οδήγηση ενός γύρου στο κεφάλι σας. Όσο πιο λεπτομερείς είστε, τόσο καλύτερα θα οδηγείτε. Οραματίστε να πάρετε το holeshot και να ολοκληρώσετε τον τέλειο γύρο. Με αυτόν τον τρόπο, αν πάρετε το holeshot, θα νιώσετε σαν να ανήκετε στο μέτωπο και δεν θα σφίξετε. Επίσης, οραματίστε να ξεκινήσετε άσχημα και σχεδιάστε δύο ή τρεις διαφορετικές εναλλακτικές γραμμές στην πίστα όπου μπορείτε να κάνετε περάσματα. Κάνοντας ψυχικούς γύρους στο κεφάλι σας προετοιμάζει το μυαλό και το σώμα σας για αυτό που πρόκειται να συναντήσει.\n(3) Λάθη. Όλοι οι οδηγοί κάνουν λάθη, ειδικά αν αγωνίζονται σκληρά και προσπαθούν να κερδίσουν. Είναι εύκολο να απογοητευτείτε για μια συντριβή, αλλά είναι σημαντικό να μην το επιμείνετε. Η απογοήτευση οδηγεί μόνο σε αρνητικές σκέψεις και περισσότερα λάθη. Οι καλύτεροι αναβάτες μπορούν να συγχωρήσουν τον εαυτό τους για το ατύχημα, ανεξάρτητα από το πόσο μεγάλο ή μικρό ήταν - και αναπήδησαν από αυτό. Υπάρχουν πολλά παραδείγματα αναβατών στο Supercross που είχαν ένα μεγάλο crash στην πράξη και ανέκαμψαν για να κερδίσουν το κύριο γεγονός εκείνο το βράδυ.\n(4) Καθορισμός στόχων. Ορίστε στόχους που θέλετε να πετύχετε και έχετε ένα σχέδιο επίθεσης για κάθε μέρα για να τους επιτύχετε. Οι στόχοι σας δίνουν κάτι για να πυροβολήσετε και έναν λόγο να προωθήσετε την αντίσταση. Λογικοί και εφικτοί στόχοι έχουν τεράστιο αντίκτυπο στην ψυχική σας δύναμη. Όταν πετύχετε έναν ρεαλιστικό στόχο, θα κερδίσετε αυτοπεποίθηση.\n(5) Επανάληψη. Οι περισσότεροι άνθρωποι δεν είναι φυσικά σίγουροι. Για παράδειγμα, οι νικητές των ορθογραφικών μελισσών γοητεύονται όταν τους ζητείται να συλλαβίσουν μια λέξη που δεν γνωρίζουν, αλλά με κάθε ορθογραφία μέλισσες μαθαίνουν περισσότερες λέξεις και παίρνουν περισσότερη αυτοπεποίθηση. Χρειάζεται δουλειά για την απόκτηση εμπιστοσύνης, είτε πρόκειται για ορθογραφία είτε για περιορισμό του ουίσπου. Αξιολογώντας με ακρίβεια τις ικανότητές σας, προσπαθώντας να τις βελτιώσετε και έπειτα κάνοντας τις επαναλήψεις, θα χτίσετε αυτοπεποίθηση.\n(6) Επιλεκτική μνήμη. Επιλεκτική μνήμη σημαίνει ότι θυμάστε μόνο τι θέλετε να θυμάστε, αφήνοντας κάτι δυσάρεστο. Ένας καλός αγωνιστής μοτοκρός έχει επιλεκτική μνήμη. Θυμάται πώς ένιωθε να κερδίζεις. Θυμάται ακριβώς τι έκανε με το συμπλέκτη για να πάρει ένα holeshot. Όμως, αποκλείει τις μεγάλες συντριβές, τον πόνο και τους τραυματισμούς. Αυτές οι αναμνήσεις μπορούν να στοιχειώσουν έναν αναβάτη αν τους αφήσει. Για να είστε υπέροχοι σε ένα άθλημα υψηλού κινδύνου όπως το μοτοκρός, πρέπει να επιλέξετε να αποκλείσετε τις κακές αναμνήσεις και να θυμάστε τις καλές.\n(7) Εκπαίδευση. Είναι πιο δύσκολο να είσαι διανοητικά ισχυρός αν δεν είσαι σωματικά δυνατός. Είτε είστε 14 ή 40 ετών, αρχάριος ή επαγγελματίας, με ένα υπέροχο ποδήλατο ή μέτριο, θα συνεχίσετε να επωφελείστε από ένα πρόγραμμα κατάρτισης. Κάθε αναβάτης πρέπει να εκπαιδεύσει το σώμα του για το επίπεδο άσκησης που πρέπει να αντέξει. Αυτό δεν σημαίνει ότι ένας αρχάριος κτηνίατρος πρέπει να πάει στο Baker Factory, αλλά πρέπει να εμφανιστεί με όσο το δυνατόν καλύτερη φυσική κατάσταση με την πολυάσχολη ζωή του.\n(8) Μην ανησυχείτε λιγότερο. Μην ανησυχείτε για το τι κάνει ο ανταγωνισμός σας, πόσο κόλπα είναι τα ποδήλατά τους ή πόσο φανταχτερά είναι τα φορτηγά τους. Ποιο ειναι το νοημα? Ανησυχείτε μόνο για τον εαυτό σας, τι μπορείτε να ελέγξετε και τι μπορείτε να κάνετε καλύτερα. Μην δώσετε το προβάδισμα στον ανταγωνισμό σας πριν πέσει η πύλη. Εστιάστε στο να έχετε τον καλύτερο αγώνα με τον οποίο είστε ικανοί και αφήστε τα φύλλα να πέσουν όπου μπορούν. Πρέπει να είστε αρκετά ταπεινοί για να μάθετε από τον ανταγωνισμό σας - και τα δύο παιδιά που είναι ταχύτερα και πιο αργά από εσάς. Μην εκνευρίζεστε με φθόνο.\n(9) Ξεχάστε την πίεση. Όλοι οι αναβάτες - από τους αρχάριους έως τους εθνικούς πρωταθλητές - πρέπει να αντιμετωπίσουν πίεση. Είναι σαν τη διάσημη γραμμή Gene Romero από Σε κάθε Κυριακή πριν από τον τελικό AMA Grand National of the Year, όταν είπε: «Δεν θέλω να πληγώσω κανέναν, αλλά πρέπει να φτάσω στην τρίτη θέση. Θα είναι είτε ένα. Πρέπει να έρθω τρίτος ή να έρθω να με επισκεφτεί στο νοσοκομείο. Σκάβω γαρίφαλα, φίλε. " Αυτό προσωποποιείται με πίεση. Η πίεση μπορεί να παρακινήσει μερικούς ανθρώπους, αλλά εξίσου πολλές είναι οι ρωγμές. Το κλειδί για την επίλυση αυτού του ζητήματος είναι να ξεχάσετε τον όνειρο και να εστιάσετε σε ό, τι μπορείτε πραγματικά να κάνετε για να το επιτύχετε. Σταματήστε να σκέφτεστε να κερδίσετε και αρχίστε να σκέφτεστε να κάνετε το καλύτερο δυνατό.\n(10) Κάντε το καλύτερο. Πάντα θα επιθυμούσατε να έχετε περισσότερο χρόνο ή χρήματα. Όμως, οι περισσότεροι πλούσιοι είναι αργοί (εκτός από αυτούς που πήραν πλούσιους αγώνες νίκης). Μερικοί από τους πιο αργούς αναβάτες στην πίστα έχουν τα πιο φανταχτερά ποδήλατα. Η αλήθεια είναι ότι ποτέ δεν θα είστε πλήρως έτοιμοι. Υπάρχει πάντα κάποιος με περισσότερο χρόνο, χρήματα, πόρους ή δεξιότητες. Το διασκεδαστικό μέρος προσπαθεί να νικήσει αυτό το άτομο.\nψυχική αντοχήμοτοκρόςmxaSupercrossδέκα πράγματαδέκατα


Φτιάξτε τέλειο παγωτό σε 5 λεπτά μόνοι σας χωρίς παγωτομηχανή! - MyMind.gr\nΈνας καλός και τίμιος αναγνώστης μας που δυστυχώς δεν άφησε όνομα για να τον ευχαριστήσουμε όπως του αξίζει, μας έστειλε μια ακόμα συνταγή για πανεύκολο και νόστιμο παγωτό χωρίς χρήση παγωτομηχανής, το οποίο μπορείτε να το φτιάξετε ακόμα κι αν είστε σε κάμπινγκ! Αγαπημένε αναγνώστη σε ευχαριστούμε πολύ και σίγουρα θα σε ευχαριστήσουν και πολλοί ακόμα!\n1-2 κιλά χοντρό αλάτι\n1 μεγάλη σακούλα πάγο\n2 πλαστικές σακούλες, από χοντρό πλαστικό που κλείνουν αεροστεγώς σε δυο μεγέθη, το μεγαλύτερο και ένα πιο μικρό\nΓάλα (πλήρες, άπαχο, κρέμα γάλακτος, γάλα με κακάο, ό,τι θέλετε)\n1. Στη μικρή σακούλα, βάλτε όσο γάλα χωράει (μην την ξεχειλίσετε όμως) και κλείστε την πολύ καλά να μην ανοίγει.\n2. Γεμίστε την μεγάλη σακούλα με το αλάτι και τον πάγο, και βάλτε μέσα την μικρή.\n3. Αρχίστε να χτυπάτε πολύ καλά τη σακούλα, με προσοχή μην σκιστεί, για 5 λεπτά συνεχόμενα -ανάλογα με το πόσο δυνατά χτυπάτε μπορεί να χρειαστεί λίγο περισσότερο μέχρι να σχηματιστεί η κρέμα του παγωτού.\n4. Το παγωτό σας είναι έτοιμο. Προσθέστε ό,τι υλικά θέλετε για γαρνίρισμα και απολαύστε.


«ΟΜΜΑ»: Η νέα παράσταση του διεθνούς φήμης χορογράφου Josef Nadj στην Ελευσίνα\nΕλευσίνα Πολιτιστική Πρωτεύσα Χορός Αισχύλεια\nΜια πανελλήνια πρεμιέρα από την Ελευσίνα 2023 Πολιτιστική Πρωτεύουσα της Ευρώπης και το Φεστιβάλ Αισχύλεια\nΣε πανελλήνια πρεμιέρα θα παρουσιαστεί, στις 15 και 16 Σεπτεμβρίου, στο Ανοιχτό Θέατρο Παλαιού Ελαιουργείου Ελευσίνας, η παράσταση - αποκάλυψη «ΟΜΜΑ», του διεθνούς φήμης χορογράφου Josef Nadj. Πρόκειται για μια παραγωγή της «Ελευσίνα 2023 Πολιτιστική Πρωτεύουσα της Ευρώπης» σε συνδιοργάνωση με το Φεστιβάλ Αισχύλεια 2021 η οποία αποτελεί ένα μαγικό ταξίδι οκτώ χορευτών στις πανάρχαιες ρίζες του Χορού και στον βαθύτερο εαυτό.\nΑναπνοές, φωνές, σιωπή και μεθυστικοί τζαζ ρυθμοί συνθέτουν την απόκοσμη ατμόσφαιρα του «ΟΜΜΑ», σε ένα ταξίδι αυτογνωσίας τόσο αρχέγονο όσο και η ίδια η φύση του χορού. Στο «ΟΜΜΑ» ο βραβευμένος Josef Nadj συγκεντρώνει μια ομάδα χορευτών με καταγωγή από το Μάλι, τη Σενεγάλη, την Ακτή Ελεφαντοστού, τη Μπουρκίνα Φάσο, το Κονγκό - Μπραζαβίλ και τη Λαϊκή Δημοκρατία του Κονγκό, δημιουργώντας ένα έργο με επιρροές από ποικίλα καλλιτεχνικά ρεύματα, πολιτισμούς και ανθρώπινες ιστορίες.\nΗ ανατρεπτική προσέγγισή του τον καθιέρωσε τη δεκαετία του '80 ως πρωτοπόρο του σύγχρονου χορού. Από το “Canard Pékinois” (1987), το θεμελιώδες έργο του, ο Josef Nadj καταπιάνεται με ένα είδος απαιτητικής και παθιασμένης χορογραφίας. Είτε εξερευνά κείμενα σπουδαίων συγγραφέων (Beckett, Kafka, Michaux) είτε συνεργάζεται επί σκηνής με εικαστικούς καλλιτέχνες (Miquel Barceló) και μουσικούς (Akosh Szelevényi, Joëlle Léandre), ο Josef Nadj αναζητά συνθήκες απόλυτης ελευθερίας. Μεταξύ πραγματικότητας και ονειρισμού, παράδοσης και νεωτερικότητας, θέτει πάντα το θεμελιώδες ερώτημά του: τη σχέση του ανθρώπου με τον εαυτό του. Χορογράφος και χορευτής, αλλά και εικαστικός καλλιτέχνης και φωτογράφος, βλέπει την ανθρωπότητα με ένα ποιητικό και παθιασμένο βλέμμα, αναζητώντας πάντα νέες φόρμες. Ο Josef Nadj έχει δημιουργήσει περισσότερα από 40 έργα χορού, ενώ εκθέσεις του έχουν διοργανωθεί σε σχεδόν 50 χώρες. Έχει φιλοξενηθεί καλλιτεχνικά σε σημαντικές διεθνείς εκδηλώσεις (Φεστιβάλ Αβινιόν, Διεθνές Φεστιβάλ Τσέχοφ, κ.ά.). Με τα χρόνια, οι δημιουργίες του έχουν γίνει αδιαμφισβήτητα παρακαταθήκες στο ρεπερτόριο του σύγχρονου χορού. Το 2002, ο Josef Nadj ανακηρύχθηκε Ιππότης του Τάγματος των Τεχνών και των Γραμμάτων της Γαλλίας για τη συμβολή του έργου του στην προώθηση των τεχνών στη Γαλλία και παγκοσμίως. Το 2011 προήχθη στον βαθμό του Αξιωματικού. Διετέλεσε επικεφαλής του Εθνικού Κέντρου Χορογραφίας της Ορλεάνης από το 1995 έως το 2016. Το 2017 ίδρυσε στο Παρίσι τη δική του εταιρεία, την Atelier 3+1.\nΓραφεία Κ.Ε.Δ.Ε. (Παγκάλου & Κίμωνος 11, Ελευσίνα): Δευτέρα - Παρασκευή 09:00-18:00 & Σάββατο 09:00-13:00\nΠλατεία Ηρώων (Ελευσίνα): Κυριακή - Παρασκευή 19:00 – 23:00


Η ίδρυση της Κυπριακής Δημοκρατίας | in.gr\nTAGS: 90 ΧΡΟΝΙΑ ΤΑ ΝΕΑιστορικό αρχείοκύπροςμακάριος\nΤα μεσάνυχτα 15ης προς 16η Αυγούστου 1960, η Κύπρος έπαψε να είναι βρετανική κτήση και ανακηρύχθηκε επισήμως ανεξάρτητο κράτος.\nΓράφουν «ΤΑ ΝΕΑ» της 16ης Αυγούστου 1960:\n«ΤΑ ΝΕΑ», 16.8.1960, Ιστορικό Αρχείο «ΤΟ ΒΗΜΑ» & «ΤΑ ΝΕΑ»\n«ΛΕΥΚΩΣΙΑ. Από του μεσονυκτίου χθες η Κύπρος απέκτησε την ανεξαρτησίαν της και καταλαμβάνει την θέσιν της εις την οικογένειαν ελεύθερων λαών. Κατόπιν 82 ετών βρετανικής κατοχής και αιώνων ξένης κυριαρχίας, η νήσος ήρχισε χθες διήμερον εορτασμόν της ελευθερίας της και εισέρχεται εις νέον στάδιον εργασίας και αγώνων διά να γευθή τους καρπούς του ελευθέρου πολιτικού βίου.\n»Χιλιάδες λαού εξ’ όλης της νήσου κατέκλυσαν την Λευκωσίαν διά να μετάσχουν των εορτών. Το μεσονύχτιον υπεγράφησαν αι συνθήκαι και άλλα έγγραφα, δυνάμει των οποίων η Κύπρος ανακηρύσσεται ανεξάρτητον κράτος».\nΗ υπογραφή και η αποχώρηση του τελευταίου κυβερνήτη\n»Ολίγον προ του μεσονυκτίου ο πρόεδρος Αρχιεπίσκοπος Μακάριος, ο αντιπρόεδρος δρ. Κιουτσούκ, ο πρεσβευτής της Ελλάδος κ. Χριστόπουλος, ο πρόξενος της Τουρκίας κ. Τουρέλ και ο κυβερνήτης Φουτ κατέλαβον τας θέσεις των επί της εξέδρας εις την αίθουσαν της Βουλής.\n»Κατά την άφιξιν του κυβερνήτου ανεκρούσθη ο βρεταννικός ύμνος. Το μεσονύκτιον εσάλπισαν οι σαλπιγκταί του 42ου συντάγματος του βασιλικού πυροβολικού έξωθεν της Βουλής.\n»Ακολούθως ο σε Χιου Φουτ ανέγνωσε δήλωσιν την οποίαν ακολούθησαν 21 χαιρετιστήριοι βολαί. Κατόπιν ήρχισεν η υπογραφή των συνθηκών και λοιπών εγγράφων.(…)\n«ΤΑ ΝΕΑ», 17.8.1960, Ιστορικό Αρχείο «ΤΟ ΒΗΜΑ» & «ΤΑ ΝΕΑ»\n«Την 8ην πρωινήν ο πρόεδρος και ο αντιπρόεδρος μετέβησαν εις το κυβερνείον διά να αποχαιρετήσουν τον σερ Χιου Φουτ.\n»Μετά ταύτα, ο σερ Χιου Φουτ μετά της συζύγου του ανεχώρησε δι’ ειδικού αυτοκινήτου εις Αμμόχωστον, όπου επεβιβάσθη του πολεμικού Τσίτσεστερ, που απέπλευσε την 10ην πρωινήν.\n»Την στιγμήν της αναχωρήσεως του σερ Χιου Φουτ εις την Λευκωσίαν διεξήχθη η τελετή εγκαθιδρύσεως εις την Βουλήν των αντιπροσώπων. (…) Επηκολούθησεν η εγκαθίδρυση του προέδρου και του αντιπροέδρου, τους οποίους υπεδέχθη κατά την άφιξίν των τιμητική φρουρά.\n»Μετά ταύτα οι υπουργοί έδωσαν τον νενομισμένον όρκον και έγινεν η έπαρσις της σημαίας της Κύπρου ενώπιον του υπουργικού συμβουλίου. (…) Δύο περίπου ώρας μετά την αναχώρησιν του κυβερνήτου κατέπλευσαν ταυτοχρόνως εις τον λιμένα της Αμμοχώστου ελληνικά και τουρκικά πολεμικά φέροντα τουςάνδρας των δυνάμεων του τριμερούς στρατηγείου Κύπρου.\n»Την 5.30’ απογευματινήν θα φθάσουν δι’ ειδικού αεροπλάνου οι εξόριστοι αγωνισταί της Ε.Ο.Κ.Α εις το αεροδρόμιον της Λευκωσίας όπου θα τους υποδεχθούν εκπρόσωποι διαφόρων οργανώσεων.\n»Οι αγωνισταί θα μεταβούν εις το Σάδιον της πρωτευούσης όπου θα τύχουν πολλαπλής υποδοχής και θα προσφωνήση αυτούς ο Αρχιεπίσκοπος Μακάριος, ενώ εκπρόσωπος των αγωνιστών θα ομιλήση εν συνεχεία προς τον λαόν, θα επακολουθήσουν λαϊκοί χοροί. (…)\n»Αι σημαίαι της Κυπριακής Δημοκρατίας ανηρτήθησαν σήμερον διά πρώτην φοράν μετά την τελετήν της εγκαθιδρύσεως\n»Τουρκικαί σημαίαι εξ’ άλλο ανηρτήθησαν εις την τουρκικήν συνοικίαν της Λευκωσίας και τινα τουρκικά χωριά.\n»Εν όψει της αφίξεως τουρκικού στρατιωτικού τμήματος σφάζονται ζώα υπό Τουρκοκυπρίων της Αμμοχώστου και της Λευκωσίας κατά το πατραπαράδοτον έθιμον της υποδοχής.\n»Ο Αρχιεπίσκοπος Μακάριος ετόνισε μεταξύ άλλων:\nΑποτελεί σήμερον αναμφισβήτητον γεγονός ότι η Κύπρος παραμένει αδέσμευτος από τον ζυγόν του αποικισμού, αιμάσσουσα ακόμη από τα δεσμά της δουλείας, αλλ’ ικανή να διανύση με τας ιδικάς της δυνάμεις τον ανηφορικόν δόμον, ο οποίος οδηγεί προς τα εμπρός.\nΚαθήκον και υποχρέωσις όλων μας, κατά την στιγμήν αυτήν είναι να περιθάλψωμεν τας πληγάς της, να επουλώσωμεν τα τραύματα που επροξένησεν η αποικιοκρατία και αφού αξιοποιήσωμεν επί του ειρηνικού πλεόν πεδίου, δια του μόχθου και της εργασίας μας, την ολοκλήρωσιν των αγαθών, τα οποία εγγυάται η ελευθερία».\nΜπάσκετ Euroleague – Οι διαιτητές της αναμέτρησης ΤΣΣΚΑ-Ολυμπιακός 4 λεπτά πριν


Οι ποιητές που αγάπησα και άλλες μικρές και μεγάλες ιστορίες λόγου (Ανθολόγιο Ποίησης): Παύση / Στουδίτης Νικόλαος\nΠαύση / Στουδίτης Νικόλαος\nΗ ημέρα δεν υπάρχει.\nΠοτέ της δεν υπήρξε\nή ίσως ήτανε ο αναχωρητής\nπου λεηλάτησε τα πάντα\nφωνές ανθρώπων στον ορίζοντα,\nκάποτε ενώθηκαν στον άνεμο.\nνά ‘χεις την πίστη\nμέσα απ’ το κέλυφος μιάς σκέψης\nολόκληρος ο κόσμος πως θα ξεδιπλωθεί.\nΔέος μίας νιφάδας από χιόνι\nτα παγωμένα ύδατα του ωκεανού\nαπ’ το στοιχείο\nπου γέννησε την ίδια.\nΑναρτήθηκε από Dimitrios Gogas στις 8:43 π.μ.


Γέφυρα του Καρόλου και Μάλα Στράνα στην Πράγα | Τσεχική Δημοκρατία - Φωτογραφία Καλών Τεχνών από τον Nico Trinkhaus\nAll Photos » Τσεχική Δημοκρατία » Πράγα » Γέφυρα του Καρόλου και Μάλα Στράνα στην Πράγα | Τσεχική Δημοκρατία\nΘέλετε ήδη τις νέες φωτογραφίες του Nico από την Πράγα της Τσεχίας; Η Γέφυρα του Καρόλου, ο Καθεδρικός Ναός και το Κάστρο της Πράγας είναι μερικά από τα αγαπημένα του φωτογραφικά θέματα. Και ειδικά αυτή η προοπτική: η θέα από το κέντρο της Πράγας στην περιοχή Malá Strana, όπου βρίσκονται τα κύρια αξιοθέατα της Τσεχικής πρωτεύουσας. Γνωρίζατε όμως ότι η Μάλα Στράνα ήταν ανεξάρτητη από την πόλη της Πράγας;\nΓέφυρα του Καρόλου και Μάλα Στράνα στην Πράγα\nΤο Malá Strana είναι ένα τόσο τυπικό τουριστικό στοιχείο στη λίστα “πρέπει να δείτε” στην Πράγα που δεν μας φαίνεται καν ότι δεν ανήκε πάντα στην πρωτεύουσα της Τσεχίας. Η «Νέα Πόλη» (όπως κάλεσε κάποτε η Μάλα Στράνα) ιδρύθηκε το 1257 από τον Βασιλιά Přemysl Ottokar II. Αρχικά κατοικήθηκε κυρίως από αποίκους από τη βόρεια Γερμανία. Τον 14ο αιώνα το όνομα άλλαξε σε “Malá Strana” και μετά το 1784 ενσωματώθηκε επίσημα στην Πράγα.\nΗ Μάλα Στράνα δεν ήταν πάντα τόσο εξελιγμένη όσο το γνωρίζουμε σήμερα. Η πόλη υπέφερε πολλές φορές, κυρίως λόγω των πολέμων του Χουσίτη και των πυρκαγιών. Οι κάτοικοι αυτής της πλευράς ήταν κυρίως φτωχοί κάτοικοι και φτωχοί που δεν μπορούσαν να ξαναχτίσουν τα σπίτια τους μετά από όλες αυτές τις καταστροφές. Επίσης, μέχρι την κατασκευή του Hradčany, αυτή η περιοχή πιθανότατα δεν θα ήταν στη λίστα με τα κύρια μέρη για επίσκεψη. Ωστόσο, η παρουσία του βασιλιά άρχισε να προσελκύει την αριστοκρατία και τους καλλιτέχνες της εποχής (π.χ. ο Μότσαρτ έμεινε συχνά εδώ). Γύρω από το Κάστρο της Πράγας και τον Καθεδρικό Ναό, άρχισαν να εμφανίζονται πολυτελή ανάκτορα και κατοικίες μεγαλοπρεπών. Από τότε, το Malá Strana άλλαξε τον χαρακτήρα του και έγινε ίσως η πιο περίπλοκη συνοικία της Πράγας.


Γιατί πονάνε τα γόνατα μου;, της Δρ Δέσποινας Κατσώχη - iporta.gr\nDr Despoina Katsoxi / 3 Ιουνίου 2015 / No Comment\n Σύνδρομο πρόσθιου πόνου στο γόνατο. Οφείλεται στην καταπόνηση του επιγονατιδικού τένοντα και της επιγονατίδας (από άλματα, τρέξιμο ή σκαλοπάτια).\n Μήπως πάσχετε από πλατυποδία;\n Βλάβες στο μηνίσκο. Οι μηνίσκοι βρίσκονται μεταξύ των οστών του γόνατο, προστατεύουν την άρθρωση , μειώνουν την τριβή και απορροφούν τους κραδασμούς που δέχεται το γόνατο. Εκφυλίζονται με την πάροδο του χρόνου και μπορεί να υποστούν ρήξη ακόμη και μετά από μια απλή στροφική κίνηση. Η θεραπεία είναι χειρουργική, με αρθροσκοπική αφαίρεση του σπασμένου μηνίσκου.\n Ρήξη συνδέσμων: Έχουμε δύο πλάγιους και δύο χιαστούς συνδέσμους οι οποίοι σταθεροποιούν το γόνατο. Αν υποστούν ρήξη- συνήθως κατά τη διάρκεια της άσκησης- πρέπει να επισκεφθούμε άμεσα το γιατρό. Τα συμπτώματα είναι έντονος πόνος ακόμη κι αν το γόνατο είναι ακίνητο, πρήξιμο και δυσκολία κάμψης.\n Οστεοαρθρίτιδα: ο πιο κοινός τύπος αρθρίτιδας άνω των 50. Προκαλεί βλάβη στον αρθρικό χόνδρο (προστατευτική επιφάνεια των οστών στις αρθρώσεις) και ήπιο οίδημα των ιστών μέσα και γύρω από την άρθρωση. Όταν το οίδημα είναι πιο έντονο, η άρθρωση του γόνατος συγκεντρώνει υγρό. Γρήγορα στο γιατρό!\n «Το γόνατο της νοικοκυράς». Το καθημερινό γονάτισμα σε επιφάνειες μπορεί να προκαλέσει πόνο αλλά και συσσώρευση υγρού στην πρόσθια επιφάνεια του γόνατου, γνωστή ως θυλακίτιδα. Από το λεγόμενο «γόνατο της νοικοκυράς» υποφέρουν όσοι γονατίζουν συχνά, λόγω της εργασίας τους.\n Χονδροπάθεια: Συχνότερη στις υπέρβαρες γυναίκες. Εκδηλώνεται με πόνο και ελαφρύ πρήξιμο. Αποφεύγετε τα σκαλοπάτια, το γονάτισμα αλλά και τα βαθιά «καθίσματα». Απαραίτητα τα κατάλληλα παπούτσια, ασκήσεις ενδυνάμωσης και κρυοθεραπεία.\n Δεν μπορείτε να βάλετε καθόλου βάρος στο πόδι σας.\n Έχετε το πόδι σε κατάσταση ηρεμίας και παρόλα αυτά νιώθετε έντονο πόνο στο γόνατο.\n Το γόνατο “κλειδώνει ή κάνει επώδυνα “κλικ”.\n Αισθάνεστε το γόνατο ασταθές.\n Το γόνατο που έχει τα συμπτώματα διαφέρει σε σχέση με το άλλο γόνατο.\n Έχετε πυρετό και η περιοχή τοπικά γύρω από το γόνατο έχει αυξημένη θερμοκρασία και είναι κόκκινη και πρησμένη.\n Παρουσιάζεται πόνος, οίδημα, μούδιασμα ή μυρμήγκιασμα στη γάμπα.\n Μετά από παραμονή και θεραπεία δύο-τριών ημερών στο σπίτι ο πόνος δεν υποχωρεί.\nTags iPortagr γονατα Δρ Δέσποινα Κατσώχη Η Πόρτα υγεία


Συνάντηση Ν. Δένδια με τον Ιταλό ομόλογό του, στη Ρώμη- Τι συζήτησαν οι δυο άνδρες | BriefingNews\nΣυνάντηση Ν. Δένδια με τον Ιταλό ομόλογό του, στη Ρώμη- Τι συζήτησαν οι δυο άνδρες\n4 Φεβρουαρίου 2020 - 15:36\nΤελευταία τροποποίηση στις 4 Φεβρουαρίου, 2020 - 17:35\nΣυνάντηση με τον Ιταλό ομόλογό του, Λουίτζι Ντι Μάιο, πραγματοποίησε, νωρίτερα σήμερα, στη Ρώμη ο υπουργός Εξωτερικών, Νίκος Δένδιας.\nΟι διμερείς σχέσεις και οι εξελίξεις στη Λιβύη και την Ανατολική Μεσόγειο βρέθηκαν στο επίκεντο της συνάντησης, σύμφωνα με σχετική ανάρτηση του υπουργείου Εξωτερικών στο twitter.\nΔΕΝΔΙΑΣ ΙΤΑΛΟΣ ΟΜΟΛΟΓΟΣ ΡΩΜΗ ΛΙΒΥΗ ΤΡΙΠΟΛΗ\nΣτασιαστικό κίνημα, που εκδηλώθηκε στο Ναύπλιο την 1η Φεβρουαρίου 1862 κατά του...


Η επίδραση του ελληνικού επίπλου στον ευρωπαϊκό σχεδιασμό μέχρι και το 19ο αιώνα - Archaeology Wiki\nΗ επίδραση του ελληνικού επίπλου στον ευρωπαϊκό σχεδιασμό μέχρι και το 19ο αιώνα\nΣτη Δυτική Ευρώπη της βασιλείας του Καρλομάγνου, ο «θρόνος του Νταγκομπέρ» είναι ένα επιβλητικό, πτυσσόμενο σκαμνί με ρίζες στον αρχαίο δίφρο. Στη γοτθική τεχνοτροπία (12ος-14ος αιώνας), οι μορφές συγγενεύουν προς τις κλασικές χωρίς όμως να πετυχαίνουν την κλασική αντίληψη της ενότητας και της καθυπόταξης των δευτερευόντων στοιχείων. Στα μέσα του νατουραλιστικού 15ου αιώνα στην Ιταλία, τα έπιπλα συνδυάζουν τον κλασικό κανόνα των αναλογιών και την προσαρμογή στη φυσική εμπειρία, υπογραμμίζουν όμως επισημότητα και ισχύ. Στον μανιερισμό του 16ου αιώνα η αρμονία και η κανονικότητα διακόπτονται. Την εποχή του μπαρόκ, το έπιπλο σχεδιάζεται περισσότερο για την έκθεση παρά για τη χρήση. Η ρευστή ασυμμετρία του ροκοκό αποτυπώνεται και στα έπιπλα. Τα έπιπλα γνωστά ως στυλ «Λουδοβίκου 16ου» στη Γαλλία και ως «στυλ Άνταμ» στην Αγγλία εκφράζουν το πνεύμα του νεοκλασικισμού. Στην Αγγλία, κύριος εκφραστής του νεοκλασικισμού ήταν ο Ρόμπερτ Άνταμ που εμπνεύσθηκε από ρωμαϊκά πρότυπα. Νεοκλασικισμός και ρομαντισμός συνυπάρχουν στο ναπολεόντειο στυλ empire. Στην περίοδο της Αντιβασιλείας στην Αγγλία, τα έπιπλα συνδύαζαν δύο ή περισσότερα στυλ. Ο αρχαιολάτρης Τόμας Χοπ προσπάθησε να συγκεράσει τα αρχαία έπιπλα με τις σύγχρονες απαιτήσεις. Επανεμφανίζεται ο κλισμός στην παραλλαγή της καρέκλας Trafalgar. Η οικειοποίηση της αρχαιότητας είναι κυρίως οπτική. Τα έπιπλα Biedermeier στην Αυστρία και τη Γερμανία συνδυάζουν το λιτό κλασικό πρότυπο με τον φορτωμένο διάκοσμο του empire. Τον 19ο αιώνα, συντελείται το πέρασμα από τη βιοτεχνία στη βιομηχανία. Εμφανίζεται ο μεταρρυθμιστής Ουίλιαμ Μόρις. Δημιουργούνται έτσι οι αρχές του σχεδιασμού που εκφράστηκαν από ομάδες όπως η γερμανική Werkbund. Τις ιδέες της εξάπλωσε σε όλο τον κόσμο το Bauhaus.


Μια ακόμη συγκέντρωση του Τραμπ κατέληξε σε ξύλο [βίντεο] - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Μια ακόμη συγκέντρωση του Τραμπ κατέληξε σε ξύλο [βίντεο]\nΜια ακόμη συγκέντρωση του Τραμπ κατέληξε σε ξύλο [βίντεο]\nΆλλο ένα επεισόδιο στην προεκλογική εκστρατεία του Αμερικάνου μεγιστάνα Ντόναλντ Τραμπ στην διεκδίκηση του χρίσματος των Ρεπουμπλικανών έλαβε χώρα στην Αριζόνα, καταλήγοντας σε μπουνιές και κλωτσιές.\nΟ Τραμπ μιλούσε σε στάδιο στο Τουσόν στην Αριζόνα, όταν κάποιοι ανάμεσα στο κοινό διαμαρτυρήθηκαν για την υποψηφιότητα του εκκεντρικού πολυεκατομμυριούχου.\nΔυο άτομα τα οποία αστυνομικοί συνόδευαν έξω από την αίθουσα, με τον ένα (αργότερα αποκαλύφθηκε ότι ήταν γυναίκα) να φορά κουκούλα της Κου Κλουξ Κλαν, αντιδρώντας στην ξενοφοβική ρητορική του Τραμπ, δέχθηκαν επίθεση από οπαδούς του Τραμπ.\nΌπως θα δείτε και στο βίντεο ένας εκ αυτών χτύπησε με μπουνιές και κλωτσιές τον προπορευόμενο διαδηλωτή, με την αστυνομία να τον συλλαμβάνει.\nΣε ένα άλλο περιστατικό, στην ίδια συγκέντρωση, βίντεο δείχνει διαδηλωτή να σπρώχνεται από μέλος του επιτελείου του Τραμπ, με τα αμερικανικά μέσα ενημέρωσης να "δείχνουν" τον Κόρι Λεβαντόσκι, επικεφαλής της προεκλογικής εκστρατείας.\nΤην εμπλοκή αυτή διαψεύδει με ανακοίνωση της η πλευρά του δισεκατομμυριούχου.


Στο «μάτι» της «Βικτώριας»: Πώς θα κινηθεί | Ελλάδα Ειδήσεις\nΣτο «μάτι» της κακοκαιρίας: Πού θα ΄«χτυπήσει» τις επόμενες ώρες\nΙσχυρές βροχές σε Κρήτη, μεγάλα ύψη βροχής σε Αττική\nΓΡΑΦΕΙ: THETOC TEAM published 13 Νοε. 19 (20:47)\nΠροβλήματα εξακολουθεί να προκαλεί το κύμα κακοκαιρίας, που έχει ως κύριο χαρακτηριστικό τις έντονες βροχοπτώσεις. Τα ισχυρά κατά τόπους φαινόμενα που συνοδεύουν την «Βικτώρια» σύμφωνα με τις προγνώσεις αναμένεται να συνεχιστούν σε πολλές περιοχές της χώρας.\nΑπό τις μεσημεριανές ώρες την Τετάρτη, όλα τα προγνωστικά στοιχεία συνηγορούσαν στο σχηματισμό μιας σημαντικής σε έκταση ζώνης σύγκλισης από το Κεντρικό έως το Νοτιοδυτικό Αιγαίο. Η ζώνη αυτή σταδιακά θα κινηθεί προς τα ανατολικά, επηρεάζοντας την Εύβοια, τις Κυκλάδες, την Κρήτη και το βράδυ τα Δωδεκάνησα.\nΝότια Κρήτη: Απαντλήσεις υδάτων και δημιουργία περασμάτων\nΥδροστρόβιλος στα Xανιά και καταπτώσεις χωμάτων\nΑίσιο τέλος είχε η μαραθώνια επιχείρηση διάσωσης 41χρονου που εγκλωβίστηκε από χθες το πρωί σε απόκρημνη χαράδρα στην περιοχή της 'Ανω Κορακιάνας, στη Μέση Κέρκυρα. Όπως ανέφερε στο ΑΠΕ-ΜΠΕ ο περιφερειακός διοικητής της Πυροσβεστικής Υπηρεσίας Ιονίων Νήσων, Ανδρέας Ρίζος, ο 41χρονος σώθηκε, πάρα τις ακραίες καιρικές συνθήκες που έπλητταν το νησί, με μοναδικό σκέπαστρό του έναν απόκρημνο βράχο και μερικά κλαδιά.\nΚεφαλλονιά: Καταπλακώθηκαν σπίτια\nΣημαντικά προβλήματα με πλημμυρισμένους δρόμους και καταστροφές στην Κεφαλλονιά\nΥπομονή χρειάστηκαν οι οδηγοί, λόγω των κυκλοφοριακών προβλημάτων από την έντονη βροχόπτωσης, σε βασικούς οδικούς άξονες της Αττικής.\nΣημειώνεται, ότι οι πολίτες μπορούν να ενημερώνονται συνεχώς για την κυκλοφορία στους δρόμους από το site της Ελληνικής Αστυνομίας (astynomia.gr).\nΠροβλήματα στον προαστιακό - Ακινητοποιήθηκε αμαξοστοιχία στο Κορωπί\nΠροβλήματα λειτουργίας παρουσιάστηκαν στη λειτουργία του προαστιακού σιδηρόδρομου. Σύμφωνα με την ΤΡΑΙΝΟΣΕ, η αμαξοστοιχία 1225 (Αεροδρόμιο - Πειραιάς) ακινητοποιήθηκε στο Κορωπί λόγω διακοπής της γραμμής επαφής της ηλεκτροδότησης.Παράλληλα, έγινε μονοδρόμηση γραμμής και κατάργηση των δύο τελευταίων δρομολογίων στο τμήμα Λιόσια - Κορωπί.\nΠΗΓΗ ΑΠΕ και inkefalonia